qundao/data-zh-poetry huggingface dataset:
伤如之何
作者：郭祥正
朝代：宋
体裁：五言绝句

汉武事远征，征夫与家别。几人衣锦还，多为原上血。
伤春二首
作者：郭祥正
朝代：宋

腊月花开尽，中春不见花。柳阴空拂地，草色漫平沙。客路心常折，僧窗鬓自华。故乡何处是，瘴海暗天涯。春雨时时暗，春花眼未经。生涯随过鸟，世态委浮萍。瘴雾何由避，蛮歌不忍听。谁家有醇酎，吾欲醉兼醒。
伤春二首·其一
作者：郭祥正
朝代：宋

腊月花开尽，中春不见花。柳阴空拂地，草色漫平沙。客路心常折，僧窗鬓自华。故乡何处是，瘴海暗天涯。
伤春二首·其一
作者：郭祥正
朝代：宋

腊月花开尽，中春不见花。
柳阴空拂地，草色漫平沙。
客路心常折，僧窻鬓自华。
故乡何处是，瘴海暗天涯。
伤春二首·其二
作者：郭祥正
朝代：宋
体裁：五言律诗

春雨时时暗，春花眼未经。生涯随过鸟，世态委浮萍。瘴雾何由避，蛮歌不忍听。谁家有醇酎，吾欲醉兼醒。
何明道宣德話所見龍作四韻志之
作者：郭祥正
朝代：宋

跬步雙龍起，驚嗟莫遁藏。
冰鱗搖白影，火鬣縱紅光。
穴地遺涎在，排雲曳尾長。
不逢吳手畫，想詠獨難忘。
何明道宣德话所见龙作四韵志之
作者：郭祥正
朝代：宋
体裁：五言律诗

跬步双龙起，惊嗟莫遁藏。冰鳞摇白影，火鬣纵红光。穴地遗涎在，排云曳尾长。不逢吴手画，想咏独难忘。
余八月十六日携家玉笥山观月览颖叔待制寄题绝句然公之往还终不暇游也故次其韵以寄颖叔
作者：郭祥正
朝代：宋
体裁：七言绝句

玉笥深深路更幽，骖鸾不到欲谁尤。公临瓠子方忧决，输我携家踏月游。
余八月十六日攜家玉笥山觀月覽穎叔待制寄題絕句然公之往還終不暇遊也故次其韻以寄穎叔
作者：郭祥正
朝代：宋

玉笥深深路更幽，驂鸞不到欲誰尤。
公臨瓠子方憂決，輸我攜家踏月遊。
保宁寺静轩
作者：郭祥正
朝代：宋

隐几得真乐，此轩深复深。众喧从过耳，一法不关心。雨止溪添涨，风行竹乱阴。谁云非对动，吾欲写瑶琴。
保宁寺静轩
作者：郭祥正
朝代：宋

隐几得真乐，此轩深復深。
众喧从过耳，一法不关心。
雨止溪添涨，风行竹乱阴。
谁云非对动，吾欲写瑶琴。
保寧寺靜軒
作者：郭祥正
朝代：宋

隱几得真樂，此軒深復深。
衆喧從過耳，一法不關心。
雨止溪添漲，風行竹亂陰。
誰云非對動，吾欲寫瑤琴。
俞俞堂寄鄂州李裕老
作者：郭祥正
朝代：宋

黄鶴樓南大湖側，芙蕖深遶誰家宅。
云是裕老之宴居，高堂獨榜俞俞額。
春山抱翠入平簷，夏竹引凉吹廣陌。
秋江澄月天鏡開，冬雪擁林崑閬白。
世間萬事不掛心，瓮撥香醪欣有客。
客來乎，伴我飲，不醉無歸醉還寢。
問君欲達逍遙鄉，信哉天地真衾枕。
覺來何物能解酲，試作琵琶打面聲。
俞俞和氣淡四體，安用辟穀求長生。
君不見鸚鵡洲前殺禰衡，三赤棁杖當雄兵。
才名誤身不自覺，恬淡晦跡無人爭。
南北相望二千里，夢逐高帆逆秋水。
爲翁持酒聽翁歌，衣濯黄塵眼除眯。
俞俞堂寄鄂州李裕老
作者：郭祥正
朝代：宋

黄鹤楼南大湖侧，芙蕖深绕谁家宅。云是裕老之宴居，高堂独榜俞俞额。春山抱翠入平檐，夏竹引凉吹广陌。秋江澄月天镜开，冬雪拥林昆阆白。世间万事不挂心，瓮拨香醪欣有客。客来乎，伴我饮，不醉无归醉还寝。问君欲达逍遥乡，信哉天地真衾枕。觉来何物能解酲，试作琵琶打面声。俞俞和气淡四体，安用辟谷求长生。君不见鹦鹉洲前杀祢衡，三赤棁杖当雄兵。才名误身不自觉，恬淡晦迹无人争。南北相望二千里，梦逐高帆逆秋水。为翁持酒听翁歌，衣濯黄尘眼除眯。
俞俞堂寄鄂州李裕老
作者：郭祥正
朝代：宋

黄鹤楼南大湖侧，芙蕖深遶谁家宅。
云是裕老之宴居，高堂独榜俞俞额。
春山抱翠入平檐，夏竹引凉吹广陌。
秋江澄月天镜开，冬雪拥林昆阆白。
世间万事不挂心，瓮拨香醪欣有客。
客来乎，伴我饮，不醉无归醉还寝。
问君欲达逍遥乡，信哉天地真衾枕。
觉来何物能解酲，试作琵琶打面声。
俞俞和气淡四体，安用辟谷求长生。
君不见鹦鹉洲前杀祢衡，三赤棁杖当雄兵。
才名误身不自觉，恬淡晦迹无人争。
南北相望二千里，梦逐高帆逆秋水。
为翁持酒听翁歌，衣濯黄尘眼除眯。
倚楼
作者：郭祥正
朝代：宋

官闲何所之，倚楼纵远目。
田畴耒耜出，高下春雨足。
人家有生意，慰我苦幽独。
忆昨水沴余，海气荡坤轴。
蛟龙坼川原，舟楫造溪谷。
禾麻安更论，未能保骨肉。
有子杀为食，何以厚风俗。
上赖天子圣，诏书勤抚育。
虽使发仓廪，饱岁实无畜。
郡县徒仓黄，论丁具糟粥。
所救无几何，往往委沟渎。
今兹气候正，逋民稍来復。
楚风重祠庙，纔归竞巫祝。
此物岂有灵，焉能助丰熟。
渺思济时策，慎择良宰牧。
金缯斥诛求，教化行比屋。
祖宗德泽深，万岁长沐浴。
题诗起高兴，飘然跨鸿鹄。
倚楼
作者：郭祥正
朝代：宋

官闲何所之，倚楼纵远目。田畴耒耜出，高下春雨足。人家有生意，慰我苦幽独。忆昨水沴馀，海气荡坤轴。蛟龙坼川原，舟楫造溪谷。禾麻安更论，未能保骨肉。有子杀为食，何以厚风俗。上赖天子圣，诏书勤抚育。虽使发仓廪，饱岁实无畜。郡县徒仓黄，论丁具糟粥。所救无几何，往往委沟渎。今兹气候正，逋民稍来复。楚风重祠庙，才归竞巫祝。此物岂有灵，焉能助丰熟。渺思济时策，慎择良宰牧。金缯斥诛求，教化行比屋。祖宗德泽深，万岁长沐浴。题诗起高兴，飘然跨鸿鹄。
倚樓
作者：郭祥正
朝代：宋

官閑何所之，倚樓縱遠目。
田疇耒耜出，高下春雨足。
人家有生意，慰我苦幽獨。
憶昨水沴餘，海氣蕩坤軸。
蛟龍坼川原，舟楫造溪谷。
禾麻安更論，未能保骨肉。
有子殺爲食，何以厚風俗。
上賴天子聖，詔書勤撫育。
雖使發倉廩，飽歲實無畜。
郡縣徒倉黄，論丁具糟粥。
所救無幾何，往往委溝瀆。
今茲氣候正，逋民稍來復。
楚風重祠廟，纔歸競巫祝。
此物豈有靈，焉能助豐熟。
渺思濟時策，慎擇良宰牧。
金繒斥誅求，教化行比屋。
祖宗德澤深，萬歲長沐浴。
題詩起高興，飄然跨鴻鵠。
傷如之何
作者：郭祥正
朝代：宋

漢武事遠征，征夫與家别。
幾人衣錦還，多爲原上血。
傷春二首·其一
作者：郭祥正
朝代：宋

臘月花開盡，中春不見花。
柳陰空拂地，草色漫平沙。
客路心常折，僧窻鬢自華。
故鄉何處是，瘴海暗天涯。
傷春二首·其二
作者：郭祥正
朝代：宋

春雨時時暗，春花眼未經。
生涯隨過鳥，世態委浮萍。
瘴霧何由避，蠻歌不忍聽。
誰家有醇酎，吾欲醉兼醒。
元舆三月三十日致酒
作者：郭祥正
朝代：宋

衰病仍为客，相依过一春。和篇惊韵险，把酒沃愁频。紫燕巢方稳，黄鹂语尚新。何时公赴召，终欲托车轮。
元舆三月三十日致酒
作者：郭祥正
朝代：宋

衰病仍为客，相依过一春。
和篇惊韵险，把酒沃愁频。
紫燕巢方稳，黄鹂语尚新。
何时公赴召，终欲託车轮。
元舆待制以书酒见招
作者：郭祥正
朝代：宋
体裁：七言绝句

驿骑东行得素书，便趋宾榻驾柴车。赋诗我未如陶令，养浩君能似子舆。
元舆待制招饮衣锦亭
作者：郭祥正
朝代：宋
体裁：五言律诗

宿雨消残暑，嘶蝉引素秋。吟悲宋玉赋，醉倚仲宣楼。衣锦平时乐，藏舟战国愁。蜀山斜照尽，归兴尚迟留。
元舆待制藏舟浦宴集
作者：郭祥正
朝代：宋

圣世销兵久，楼船不复藏。清澜浮桂楫，红袖荐瑶觞。荇菜风牵碧，荷花雨迸香。孔融真爱士，宁厌祢生狂。
元舆待制藏舟浦宴集
作者：郭祥正
朝代：宋

圣世销兵久，楼船不復藏。
清澜浮桂檝，红袖荐瑶觞。
荇菜风牵碧，荷花雨迸香。
孔融真爱士，宁厌祢生狂。
元舆怜我复有漳南之行以曲局不可出遂置一樽托公域弟酌发眷眷之情于此可见矣以四韵谢元舆并呈公域弟
作者：郭祥正
朝代：宋

怜我万里别，南荒多瘴埃。身为官事隔，酒托故人开。饮德知难报，论欢默可猜。宗家有毛女，冰洁胜寒梅。
元舆怜我復有漳南之行以曲局不可出遂置一樽託公域弟酌发眷眷之情于此可见矣以四韵谢元舆并呈公域弟
作者：郭祥正
朝代：宋

怜我万里别，南荒多瘴埃。
身为官事隔，酒託故人开。
饮德知难报，论欢默可猜。
宗家有毛女，冰洁胜寒梅。
元舆携酒见过三首
作者：郭祥正
朝代：宋

永日门常掩，欣闻五马过。社馀巢燕入，花散蜜蜂多。望断千山绿，愁来两鬓皤。肝肠思一濯，须藉酒为河。酒味年来美，携觞约屡过。交情贫始见，诗思老仍多。许国心常赤，思家发任皤。诵君新得句，秀色揽山河。沉毅陈夫子，谈兵孰与过。运筹知必胜，善将不论多。汉阵千重黑，胡沙万里皤。如闻洗戈甲，谁为挽天河。
元舆携酒见过三首·其一
作者：郭祥正
朝代：宋

永日门常掩，欣闻五马过。
社余巢燕入，花散蜜蜂多。
望断千山绿，愁来两鬓皤。
肝肠思一濯，须藉酒为河。
元舆携酒见过三首·其一
作者：郭祥正
朝代：宋

永日门常掩，欣闻五马过。社馀巢燕入，花散蜜蜂多。望断千山绿，愁来两鬓皤。肝肠思一濯，须藉酒为河。
元舆携酒见过三首·其三
作者：郭祥正
朝代：宋
体裁：五言律诗

沉毅陈夫子，谈兵孰与过。运筹知必胜，善将不论多。汉阵千重黑，胡沙万里皤。如闻洗戈甲，谁为挽天河。
元舆携酒见过三首·其二
作者：郭祥正
朝代：宋

酒味年来美，携觞约屡过。交情贫始见，诗思老仍多。许国心常赤，思家发任皤。诵君新得句，秀色揽山河。
元舆携酒见过三首·其二
作者：郭祥正
朝代：宋

酒味年来美，携觞约屡过。
交情贫始见，诗思老仍多。
许国心常赤，思家髮任皤。
诵君新得句，秀色揽山河。
元舆试北苑新茗
作者：郭祥正
朝代：宋
体裁：五言律诗

建溪虽接壤，春末始尝茶。旋汲邻僧水，同烹北苑芽。月圆龙隐鬣，云散乳成花。贡入明光殿，分来王谢家。
元舆近诗加妙用寄四韵
作者：郭祥正
朝代：宋

谁识子昂孙，新诗霭暮云。
体兼诸谢备，名与少陵分。
今去知无敌，从来自出羣。
南山能射虎，只许李将军。
元舆近诗加妙用寄四韵
作者：郭祥正
朝代：宋

谁识子昂孙，新诗霭暮云。体兼诸谢备，名与少陵分。今去知无敌，从来自出群。南山能射虎，只许李将军。
元輿三月三十日致酒
作者：郭祥正
朝代：宋

衰病仍爲客，相依過一春。
和篇驚韻險，把酒沃愁頻。
紫燕巢方穩，黄鸝語尚新。
何時公赴召，終欲託車輪。
元輿待制以書酒見招
作者：郭祥正
朝代：宋

驛騎東行得素書，便趨賓榻駕柴車。
賦詩我未如陶令，養浩君能似子輿。
元輿待制招飲衣錦亭
作者：郭祥正
朝代：宋

宿雨消殘暑，嘶蟬引素秋。
吟悲宋玉賦，醉倚仲宣樓。
衣錦平時樂，藏舟戰國愁。
蜀山斜照盡，歸興尚遲留。
元輿待制藏舟浦宴集
作者：郭祥正
朝代：宋

聖世銷兵久，樓船不復藏。
清瀾浮桂檝，紅袖薦瑤觴。
荇菜風牽碧，荷花雨迸香。
孔融真愛士，寧厭禰生狂。
元輿憐我復有漳南之行以麴局不可出遂置一樽託公域弟酌發眷眷之情於此可見矣以四韻謝元輿并呈公域弟
作者：郭祥正
朝代：宋

憐我萬里别，南荒多瘴埃。
身爲官事隔，酒託故人開。
飲德知難報，論歡默可猜。
宗家有毛女，冰潔勝寒梅。
元輿攜酒見過三首·其一
作者：郭祥正
朝代：宋

永日門常掩，欣聞五馬過。
社餘巢燕入，花散蜜蜂多。
望斷千山綠，愁來兩鬢皤。
肝腸思一濯，須藉酒爲河。
元輿攜酒見過三首·其三
作者：郭祥正
朝代：宋

沉毅陳夫子，談兵孰與過。
運籌知必勝，善將不論多。
漢陣千重黑，胡沙萬里皤。
如聞洗戈甲，誰爲挽天河。
元輿攜酒見過三首·其二
作者：郭祥正
朝代：宋

酒味年來美，攜觴約屢過。
交情貧始見，詩思老仍多。
許國心常赤，思家髮任皤。
誦君新得句，秀色攬山河。
元輿試北苑新茗
作者：郭祥正
朝代：宋

建溪雖接壤，春末始嘗茶。
旋汲鄰僧水，同烹北苑芽。
月圓龍隱鬣，雲散乳成花。
貢入明光殿，分來王謝家。
元輿近詩加妙用寄四韻
作者：郭祥正
朝代：宋

誰識子昂孫，新詩靄暮雲。
體兼諸謝備，名與少陵分。
今去知無敵，從來自出羣。
南山能射虎，只許李將軍。
入万杉
作者：郭祥正
朝代：宋
体裁：七言绝句

翠霭纷纷蔽一岩，何年人种万株杉。天翁已许虬龙卧，匠石不劳斤斧劖。
入承天觀二首·其一
作者：郭祥正
朝代：宋

飄飄飛蓋入仙山，樓閣初逢碧靄間。
爲問蟠桃今熟未，客來一食欲忘還。
入承天觀二首·其二
作者：郭祥正
朝代：宋

雲舒雲卷曉風凉，千尺松梢鶴唳長。
昨夜月宫飄桂子，至今樓殿带天香。
入承天观二首
作者：郭祥正
朝代：宋

飘飘飞盖入仙山，楼阁初逢碧霭间。为问蟠桃今熟未，客来一食欲忘还。云舒云卷晓风凉，千尺松梢鹤唳长。昨夜月宫飘桂子，至今楼殿带天香。
入承天观二首·其一
作者：郭祥正
朝代：宋
体裁：七言绝句

飘飘飞盖入仙山，楼阁初逢碧霭间。为问蟠桃今熟未，客来一食欲忘还。
入承天观二首·其二
作者：郭祥正
朝代：宋
体裁：七言绝句

云舒云卷晓风凉，千尺松梢鹤唳长。昨夜月宫飘桂子，至今楼殿带天香。
入清远峡
作者：郭祥正
朝代：宋

舟绕苍崖转碧津，层层云树画屏新。分明便是桃源路，底事无花不见人。
入清远峡
作者：郭祥正
朝代：宋

舟遶苍崖转碧津，层层云树画屏新。
分明便是桃源路，底事无花不见人。
入清遠峽
作者：郭祥正
朝代：宋

舟遶蒼崖轉碧津，層層雲樹畫屏新。
分明便是桃源路，底事無花不見人。
入萬杉
作者：郭祥正
朝代：宋

翠靄紛紛蔽一巖，何年人種萬株杉。
天翁已許虬龍臥，匠石不勞斤斧劖。
全师惠诗
作者：郭祥正
朝代：宋
体裁：七言绝句

十里湖山紫翠秋，师居独占一岩幽。谈经已许分吾坐，更有新诗索献酬。
全師惠詩
作者：郭祥正
朝代：宋

十里湖山紫翠秋，師居獨占一巖幽。
談經已許分吾坐，更有新詩索獻酬。
兩山間
作者：郭祥正
朝代：宋

江南南山連北山，蒼藤翠水水潺潺。
水深藤老木拱矣，不知遊子何時還。
白雲孤飛歲華晚，獨鶴一聲星斗殘。
兩山秀色手可攬，嗟我不得山中閒。
公择鄂守学士三堂请雨
作者：郭祥正
朝代：宋
体裁：古风

庙门斜开压江浦，红裳小巫未击鼓。太守焚香令致词，愿驾苍龙作霖雨。三神鼎峙名谓何，子胥范蠡马伏波。图经莫载碑字灭，忠魂血食应不讹。朝廷日夜传新令，辅弼贤良元首圣。阴阳调燮神相之，忍使斯民饥以病。
公擇鄂守學士三堂請雨
作者：郭祥正
朝代：宋

廟門斜開壓江浦，紅裳小巫未擊鼓。
太守焚香令致詞，願駕蒼龍作霖雨。
三神鼎峙名謂何，子胥范蠡馬伏波。
圖經莫載碑字滅，忠魂血食應不訛。
朝廷日夜傳新令，輔弼賢良元首聖。
陰陽調燮神相之，忍使斯民饑以病。
公素送酒見及復次前韻和答
作者：郭祥正
朝代：宋

摻别城東秋未深，相思白髮已盈簪。
遠分酒味須頽玉，正是秋香欲散金。
潤澤生民公有志，浮沈末路我無心。
扁舟明發穿南斗，聊學滄浪漁父吟。
公素送酒见及复次前韵和答
作者：郭祥正
朝代：宋

掺别城东秋未深，相思白发已盈簪。远分酒味须颓玉，正是秋香欲散金。润泽生民公有志，浮沈末路我无心。扁舟明发穿南斗，聊学沧浪渔父吟。
公素送酒见及復次前韵和答
作者：郭祥正
朝代：宋

掺别城东秋未深，相思白髮已盈簪。
远分酒味须頽玉，正是秋香欲散金。
润泽生民公有志，浮沈末路我无心。
扁舟明发穿南斗，聊学沧浪渔父吟。
六祖南华寺
作者：郭祥正
朝代：宋

水转山来曲曲梯，参差楼殿占清辉。
龙章凤袭藏天篆，玉索金鈎贲祖衣。
春去不知庭柏老，月明谁棹钓船归。
曹溪有路人人到，踏断玄关古亦稀。
六祖南华寺
作者：郭祥正
朝代：宋

水转山来曲曲梯，参差楼殿占清辉。龙章凤袭藏天篆，玉索金钩贲祖衣。春去不知庭柏老，月明谁棹钓船归。曹溪有路人人到，踏断玄关古亦稀。
六祖南華寺
作者：郭祥正
朝代：宋

水轉山來曲曲梯，參差樓殿占清輝。
龍章鳳襲藏天篆，玉索金鈎賁祖衣。
春去不知庭柏老，月明誰櫂釣船歸。
曹溪有路人人到，踏斷玄關古亦稀。
六祖大涌泉
作者：郭祥正
朝代：宋
体裁：七言律诗

金镮一卓透曹溪，禅祖心传上上机。流出山腰苍兕吼，涌开池面碧绡飞。应同霖雨能苏旱，莫比沧浪只濯衣。不愿夕阳催我去，要随幽鸟带云归。
六祖大湧泉
作者：郭祥正
朝代：宋

金鐶一卓透曹溪，禪祖心傳上上機。
流出山腰蒼兕吼，湧開池面碧綃飛。
應同霖雨能蘇旱，莫比滄浪只濯衣。
不願夕陽催我去，要隨幽鳥带雲歸。
兰陵请雨
作者：郭祥正
朝代：宋
体裁：古风

夜半何所适，请雨之名山。兰陵古仙府，妙迹殊可攀。秘文呼蛰龙，舒雁荐层坛。屏气注诚想，百灵启玄关。绿章封事奏，金阙承恩还。林风生泠泠，涧溜添潺潺。遥峰霭冥雾，倏歘迷区寰。殷雷无猛威，激雨增微澜。宁独濡枯焦，永愿清尘烦。
再和穎叔誌遊
作者：郭祥正
朝代：宋

君爲五羊仙，我效退之拜。
默契如來禪，安用傳畫繪。
滄海雖云闊，萬里有限際。
請從造物論，一瞬即破碎。
靈龜胡爲乎，鑽灼爛腹背。
生能發幽冤，神理助奇怪。
晚投古寺食，葷味不如菜。
摩挲庭下碑，百歲蒼蘚晦。
忽逢潤經處，房公儼如在。
度人要成林，今已播禪話。
忽爲殺盜淫，佛勅所告戒。
種子積無明，應須法雨灑。
幸陪蓮社緣，彼此吸清瀣。
噫嗟縶軒冕，憔悴塵垢態。
一朝趨地獄，苦惱孰肯代。
瑩如摩尼珠，誰使濁水壞。
與公誌斯遊，浩蕩形骸外。
再和阮軒即事
作者：郭祥正
朝代：宋

遊人隨處踏青時，日永天低樂奏遲。
水上往還多翠碧，盤中光潔盡琉璃。
重山複嶺爭侵戶，淺杏深桃半出籬。
正是鮮春堪愛惜，勸君莫作送春詩。
再和阮轩即事
作者：郭祥正
朝代：宋
体裁：七言律诗

游人随处踏青时，日永天低乐奏迟。水上往还多翠碧，盘中光洁尽琉璃。重山复岭争侵户，浅杏深桃半出篱。正是鲜春堪爱惜，劝君莫作送春诗。
再和颖叔志游
作者：郭祥正
朝代：宋

君为五羊仙，我效退之拜。
默契如来禅，安用传画绘。
沧海虽云阔，万里有限际。
请从造物论，一瞬即破碎。
灵龟胡为乎，钻灼烂腹背。
生能发幽冤，神理助奇怪。
晚投古寺食，荤味不如菜。
摩挲庭下碑，百岁苍藓晦。
忽逢润经处，房公俨如在。
度人要成林，今已播禅话。
忽为杀盗淫，佛勅所告戒。
种子积无明，应须法雨洒。
幸陪莲社缘，彼此吸清瀣。
噫嗟絷轩冕，憔悴尘垢态。
一朝趋地狱，苦恼孰肯代。
莹如摩尼珠，谁使浊水坏。
与公志斯游，浩荡形骸外。
再和颖叔志游
作者：郭祥正
朝代：宋

君为五羊仙，我效退之拜。默契如来禅，安用传画绘。沧海虽云阔，万里有限际。请从造物论，一瞬即破碎。灵龟胡为乎，钻灼烂腹背。生能发幽冤，神理助奇怪。晚投古寺食，荤味不如菜。摩挲庭下碑，百岁苍藓晦。忽逢润经处，房公俨如在。度人要成林，今已播禅话。忽为杀盗淫，佛敕所告戒。种子积无明，应须法雨洒。幸陪莲社缘，彼此吸清瀣。噫嗟絷轩冕，憔悴尘垢态。一朝趋地狱，苦恼孰肯代。瑩如摩尼珠，谁使浊水坏。与公志斯游，浩荡形骸外。
再和颖叔志游
作者：郭祥正
朝代：宋
体裁：古风

君为五羊仙，我效退之拜。默契如来禅，安用传画绘。沧海虽云阔，万里有限际。请从造物论，一瞬即破碎。灵龟胡为乎，钻灼烂腹背。生能发幽冤，神理助奇怪。晚投古寺食，荤味不如菜。摩挲庭下碑，百岁苍藓晦。忽逢润经处，房公俨如在。度人要成林，今已播禅话。忽为杀盗淫，佛敕所告戒。种子积无明，应须法雨洒。幸陪莲社缘，彼此吸清瀣。噫嗟絷轩冕，憔悴尘垢态。一朝趋地狱，苦恼孰肯代。莹如摩尼珠，谁使浊水坏。与公志斯游，浩荡形骸外。
再游浮山呈璞禅老
作者：郭祥正
朝代：宋
体裁：七言律诗

当年寻胜已忘还，乘兴重来倍觉閒。赤脚敬瞻新宝藏，白髯羞对旧青山。禅翁昔授岭头衲，狂客今探树穴环。行把生涯付妻子，幻身长寄一岩间。
再游浮山呈璞禪老
作者：郭祥正
朝代：宋

當年尋勝已忘還，乘興重來倍覺閒。
赤脚敬瞻新寶藏，白髯羞對舊青山。
禪翁昔授嶺頭衲，狂客今探樹穴環。
行把生涯付妻子，幻身長寄一巖間。
再游花山
作者：郭祥正
朝代：宋

去年来时春未归，枯林叉枒露老枝。今日重来春已去，秀叶茂密藏黄鹂。山家景物新换故，世事尘埃朝复暮。白头迤逦谢轮蹄，青冢绵联老狐兔。令人归兴如浮云，早向江山乐贱贫。不须访道赤松子，但爱鲈鱼并紫莼。
再游花山
作者：郭祥正
朝代：宋

去年来时春未归，枯林扠枒露老枝。
今日重来春已去，秀叶茂密藏黄鹂。
山家景物新换故，世事尘埃朝復暮。
白头迤逦谢轮蹄，青冢绵联老狐兔。
令人归兴如浮云，早向江山乐贱贫。
不须访道赤松子，但爱鲈鱼并紫莼。
再用前韵寄省上人
作者：郭祥正
朝代：宋
体裁：七言律诗

四壁萧然我亦空，更无归梦到江东。楼台不碍尘尘现，钟鼓相闻法法通。玉麈挥谈真契合，莲华分座夙缘同。回头重浊堪怜悯，妙性如何自瞽聋。
再用前韻寄省上人
作者：郭祥正
朝代：宋

四壁蕭然我亦空，更無歸夢到江東。
樓臺不礙塵塵現，鐘鼓相聞法法通。
玉麈揮談真契合，蓮華分座夙緣同。
回頭重濁堪憐憫，妙性如何自瞽聾。
再登南楼怀元舆三首
作者：郭祥正
朝代：宋

欲上层楼足力微，世情尘事老方知。离骚一曲何人会，空使潇湘鬼物悲。忧患欣逢贤故人，南楼解榻振衣尘。赤壶频送兵厨酒，满酌能回老病春。朽株难倚暖风吹，一日萌芽亦有时。试上高楼南北望，无私春力少人知。
再登南楼怀元舆三首·其一
作者：郭祥正
朝代：宋
体裁：七言绝句

欲上层楼足力微，世情尘事老方知。离骚一曲何人会，空使潇湘鬼物悲。
再登南楼怀元舆三首·其三
作者：郭祥正
朝代：宋
体裁：七言绝句

朽株难倚暖风吹，一日萌芽亦有时。试上高楼南北望，无私春力少人知。
再登南楼怀元舆三首·其二
作者：郭祥正
朝代：宋
体裁：七言绝句

忧患欣逢贤故人，南楼解榻振衣尘。赤壶频送兵厨酒，满酌能回老病春。
再登南樓懷元輿三首·其一
作者：郭祥正
朝代：宋

欲上層樓足力微，世情塵事老方知。
離騷一曲何人會，空使瀟湘鬼物悲。
再登南樓懷元輿三首·其三
作者：郭祥正
朝代：宋

朽株難倚暖風吹，一日萌芽亦有時。
試上高樓南北望，無私春力少人知。
再登南樓懷元輿三首·其二
作者：郭祥正
朝代：宋

憂患欣逢賢故人，南樓解榻振衣塵。
赤壺頻送兵厨酒，滿酌能回老病春。
再至汀州倅宅南楼二首
作者：郭祥正
朝代：宋

一岁登楼只欲归，得归人事信难知。重来跨马三千里，楼上春风为我悲。楼外青山似故人，雨馀山色静无尘。青山依旧人还老，一片离愁挂晚春。
再至汀州倅宅南楼二首·其一
作者：郭祥正
朝代：宋
体裁：七言绝句

一岁登楼只欲归，得归人事信难知。重来跨马三千里，楼上春风为我悲。
再至汀州倅宅南楼二首·其二
作者：郭祥正
朝代：宋

楼外青山似故人，雨余山色静无尘。
青山依旧人还老，一片离愁挂晚春。
再至汀州倅宅南楼二首·其二
作者：郭祥正
朝代：宋

楼外青山似故人，雨馀山色静无尘。青山依旧人还老，一片离愁挂晚春。
再至汀州倅宅南樓二首·其一
作者：郭祥正
朝代：宋

一歲登樓只欲歸，得歸人事信難知。
重來跨馬三千里，樓上春風爲我悲。
再至汀州倅宅南樓二首·其二
作者：郭祥正
朝代：宋

樓外青山似故人，雨餘山色靜無塵。
青山依舊人還老，一片離愁掛晚春。
再見吳淵卿長官時年八十一
作者：郭祥正
朝代：宋

十七年前載酒過，重來攜手喜如何。
壽齊八十君方健，思及妻兒我已多。
對檻殘花猶可賞，隔簾小妓且頻歌。
人間事了無憂患，頭上光陰任擲梭。
再见吴渊卿长官时年八十一
作者：郭祥正
朝代：宋
体裁：七言律诗

十七年前载酒过，重来携手喜如何。寿齐八十君方健，思及妻儿我已多。对槛残花犹可赏，隔帘小妓且频歌。人间事了无忧患，头上光阴任掷梭。
再送穎叔待制度嶺
作者：郭祥正
朝代：宋

跡滯端江心欲飛，要將清淚灑行衣。
雲間驥尾終難附，梅子黄時公自歸。
再送賈明叔侍御
作者：郭祥正
朝代：宋

宣城重見謝玄暉，只恐斯民不久依。
爲報聖朝容諫諍，南牀虚位待公歸。
再送贾明叔侍御
作者：郭祥正
朝代：宋
体裁：七言绝句

宣城重见谢玄晖，只恐斯民不久依。为报圣朝容谏诤，南床虚位待公归。
再送颖叔待制度岭
作者：郭祥正
朝代：宋
体裁：七言绝句

迹滞端江心欲飞，要将清泪洒行衣。云间骥尾终难附，梅子黄时公自归。
再遊花山
作者：郭祥正
朝代：宋

去年來時春未歸，枯林扠枒露老枝。
今日重來春已去，秀葉茂密藏黄鸝。
山家景物新換故，世事塵埃朝復暮。
白頭迤邐謝輪蹄，青塚綿聯老狐兔。
令人歸興如浮雲，早向江山樂賤貧。
不須訪道赤松子，但愛鱸魚并紫蓴。
农事
作者：郭祥正
朝代：宋

三岁悲农事，官仓亦已贫。
勅书虽赦狱，恩泽未苏民。
南国供输大，中宵涕泗频。
一心随草木，无復念沉沦。
农事
作者：郭祥正
朝代：宋

三岁悲农事，官仓亦已贫。敕书虽赦狱，恩泽未苏民。南国供输大，中宵涕泗频。一心随草木，无复念沉沦。
冬夜泊金山
作者：郭祥正
朝代：宋

寒野云阴重，新冬客意忙。道途无处尽，岁月有时长。流落随江海，崩腾避雪霜。还投白莲社，清净万缘忘。
冬夜泊金山
作者：郭祥正
朝代：宋

寒野云阴重，新冬客意忙。
道途无处尽，岁月有时长。
流落随江海，崩腾避雪霜。
还投白莲社，清凈万缘忘。
冬夜泊金山
作者：郭祥正
朝代：宋

寒野雲陰重，新冬客意忙。
道途無處盡，歲月有時長。
流落隨江海，崩騰避雪霜。
還投白蓮社，清凈萬緣忘。
净惠寺清轩二首
作者：郭祥正
朝代：宋

枯筇坏衲老清时，万事纷纷久不知。隔屋荷香消午暑，红薇花影在深池。一轩潇洒静无尘，万柄荷花别是春。莫道南州无北客，壁间犹对洛阳人。
净惠寺清轩二首·其一
作者：郭祥正
朝代：宋

枯筇坏衲老清时，万事纷纷久不知。隔屋荷香消午暑，红薇花影在深池。
净惠桥亭为水所漂因劝宽老葺之二首
作者：郭祥正
朝代：宋

怊怅风兼雨，西桥半夜摧。青龙真变化，白鸟漫惊猜。荡潏无遗迹，登临不再来。道师如好事，重为购良材。水涨西桥折，重来路已差。檐牙翻骇浪，石脚没平沙。梦想追尘迹，湮沈叹物华。何人能起废，壮观老禅家。
凈惠寺清軒二首·其一
作者：郭祥正
朝代：宋

枯笻壞衲老清時，萬事紛紛久不知。
隔屋荷香消午暑，紅薇花影在深池。
凈惠寺清軒二首·其二
作者：郭祥正
朝代：宋

一軒瀟灑靜無塵，萬柄荷花别是春。
莫道南州無北客，壁間猶對洛陽人。
凈惠寺清轩二首·其一
作者：郭祥正
朝代：宋

枯笻坏衲老清时，万事纷纷久不知。
隔屋荷香消午暑，红薇花影在深池。
凈惠寺清轩二首·其二
作者：郭祥正
朝代：宋
体裁：七言绝句

一轩潇洒静无尘，万柄荷花别是春。莫道南州无北客，壁间犹对洛阳人。
凈惠山亭要客致酒
作者：郭祥正
朝代：宋
体裁：七言律诗

何处要宾入醉乡，窣云亭榭冠南漳。城随山阜龙蛇转，花覆园林锦绣香。三月风光聊酩酊，百年人世少康强。采薇甘饿箪瓢乐，安用须为画省郎。
凈惠山亭要客致酒
作者：郭祥正
朝代：宋

何處要賓入醉鄉，窣雲亭榭冠南漳。
城隨山阜龍蛇轉，花覆園林錦繡香。
三月風光聊酩酊，百年人世少康强。
採薇甘餓簞瓢樂，安用須爲畫省郎。
凈惠桥亭为水所漂因劝寛老葺之二首·其一
作者：郭祥正
朝代：宋
体裁：五言律诗

怊怅风兼雨，西桥半夜摧。青龙真变化，白鸟漫惊猜。荡潏无遗迹，登临不再来。道师如好事，重为购良材。
凈惠桥亭为水所漂因劝寛老葺之二首·其二
作者：郭祥正
朝代：宋
体裁：五言律诗

水涨西桥折，重来路已差。檐牙翻骇浪，石脚没平沙。梦想追尘迹，湮沈叹物华。何人能起废，壮观老禅家。
凈惠橋亭爲水所漂因勸寛老葺之二首·其一
作者：郭祥正
朝代：宋

怊悵風兼雨，西橋半夜摧。
青龍真變化，白鳥漫驚猜。
蕩潏無遺跡，登臨不再來。
道師如好事，重爲購良材。
凈惠橋亭爲水所漂因勸寛老葺之二首·其二
作者：郭祥正
朝代：宋

水漲西橋折，重來路已差。
簷牙翻駭浪，石脚没平沙。
夢想追塵跡，湮沈歎物華。
何人能起廢，壯觀老禪家。
凌敲台呈同游张兵部朱太守
作者：郭祥正
朝代：宋

江东使者武陵仙，姑孰太守南都贤。同时文采耀场屋，今日宠荣分使权。岁丰民乐官吏肃，登高望远开华筵。凌敲古台压城北，天门牛渚遥相连。六朝盛事竟何在，白云芳草空绵联。黄鸟声酸落花雨，青蒲风送西江船。鸟声缭乱帆影没，劝君莫负杯中物。百岁荣华如转轮，一半光阴已仓卒。宁须杂管弦，不必烦绮罗。紫莼煮豉肥鲈鲙，更听江南贱士歌。尧崩舜立天下治，庙室灵芝最为瑞。岩穴自此无遗民，请把长戈铸农器。功名来时如等闲，四皓去矣谁复还。一朝攘臂揖太子，社稷不动安如山。可笑屈夫子，憔悴长江滨。欲将独醒换众醉，竟葬江鱼愁杀人。古来得失既如此，今朝幸会青云士。功成早晚归桃源，回首尘寰脱双屣。
凌敲台呈同游张兵部朱太守
作者：郭祥正
朝代：宋

江东使者武陵仙，姑孰太守南都贤。
同时文采耀场屋，今日宠荣分使权。
岁丰民乐官吏肃，登高望远开华筵。
凌敲古台压城北，天门牛渚遥相连。
六朝盛事竟何在，白云芳草空绵联。
黄鸟声酸落花雨，青蒲风送西江船。
鸟声缭乱帆影没，劝君莫负杯中物。
百岁荣华如转轮，一半光阴已仓卒。
宁须杂管弦，不必烦绮罗。
紫莼煮豉肥鲈鲙，更听江南贱士歌。
尧崩舜立天下治，庙室灵芝最为瑞。
岩穴自此无遗民，请把长戈铸农器。
功名来时如等闲，四皓去矣谁復还。
一朝攘臂揖太子，社稷不动安如山。
可笑屈夫子，憔悴长江滨。
欲将独醒换众醉，竟葬江鱼愁杀人。
古来得失既如此，今朝幸会青云士。
功成早晚归桃源，回首尘寰脱双屣。
凌敲台呈同游李察推
作者：郭祥正
朝代：宋

腊月欲尽春风来，壮士寻春上高台。
金乌慢飞光徘徊，照散冰霜天地开。
梅花披香柳烟袅，狂杀钱塘苏小小。
玉箫金笛鸣高楼，怅望传书落青鸟。
吾曹强饮三百杯，老去功名安在哉。
欲驾飞鱼入东海，王母为我倾金罍。
莲华变碧蟠桃熟，仙家四时应不速。
醉来拍手乘紫烟，游徧洞天三十六。
高歌杳渺春风裏，我怀清澈西江水。
腐儒往往咍吾狂，犹幸扬雄作知已。
脱君身上蜀锦袍，解我腰下并州刀。
更沽美酒共君饮，不负今朝春思豪。
凌敲台呈同游李察推
作者：郭祥正
朝代：宋

腊月欲尽春风来，壮士寻春上高台。金乌慢飞光徘徊，照散冰霜天地开。梅花披香柳烟袅，狂杀钱塘苏小小。玉箫金笛鸣高楼，怅望传书落青鸟。吾曹强饮三百杯，老去功名安在哉。欲驾飞鱼入东海，王母为我倾金罍。莲华变碧蟠桃熟，仙家四时应不速。醉来拍手乘紫烟，游遍洞天三十六。高歌杳渺春风里，我怀清澈西江水。腐儒往往咍吾狂，犹幸扬雄作知已。脱君身上蜀锦袍，解我腰下并州刀。更沽美酒共君饮，不负今朝春思豪。
凌敲臺呈同游張兵部朱太守
作者：郭祥正
朝代：宋

江東使者武陵仙，姑孰太守南都賢。
同時文采耀場屋，今日寵榮分使權。
歲豐民樂官吏肅，登高望遠開華筵。
凌敲古臺壓城北，天門牛渚遙相連。
六朝盛事竟何在，白雲芳草空綿聯。
黄鳥聲酸落花雨，青蒲風送西江船。
鳥聲繚亂帆影没，勸君莫負杯中物。
百歲榮華如轉輪，一半光陰已倉卒。
寧須雜管弦，不必煩綺羅。
紫蓴煮豉肥鱸鱠，更聽江南賤士歌。
堯崩舜立天下治，廟室靈芝最爲瑞。
巖穴自此無遺民，請把長戈鑄農器。
功名來時如等閑，四皓去矣誰復還。
一朝攘臂揖太子，社稷不動安如山。
可笑屈夫子，憔悴長江濱。
欲將獨醒換衆醉，竟葬江魚愁殺人。
古來得失既如此，今朝幸會青雲士。
功成早晚歸桃源，回首塵寰脱雙屣。
凌敲臺呈同游李察推
作者：郭祥正
朝代：宋

臘月欲盡春風來，壯士尋春上高臺。
金烏慢飛光徘徊，照散冰霜天地開。
梅花披香柳烟裊，狂殺錢塘蘇小小。
玉簫金笛鳴高樓，悵望傳書落青鳥。
吾曹强飲三百杯，老去功名安在哉。
欲駕飛魚入東海，王母爲我傾金罍。
蓮華變碧蟠桃熟，仙家四時應不速。
醉來拍手乘紫烟，游徧洞天三十六。
高歌杳渺春風裏，我懷清澈西江水。
腐儒往往咍吾狂，猶幸揚雄作知已。
脱君身上蜀錦袍，解我腰下并州刀。
更沽美酒共君飲，不負今朝春思豪。
凌江立春日呈黎东美太守
作者：郭祥正
朝代：宋

斗杓东指斡春回，乐奏升平助殷雷。鱼跃原无溪面冻，雪光散作岭头梅。主人和气均千里，北客归怀寄一杯。色满皇州三殿喜，琼林先放桂花开。
凌江立春日呈黎东美太守
作者：郭祥正
朝代：宋

斗杓东指斡春回，乐奏昇平助殷雷。
鱼跃原无溪面冻，雪光散作岭头梅。
主人和气均千里，北客归怀寄一杯。
色满皇州三殿喜，琼林先放桂花开。
凌江立春日呈黎東美太守
作者：郭祥正
朝代：宋

斗杓東指斡春回，樂奏昇平助殷雷。
魚躍原無溪面凍，雪光散作嶺頭梅。
主人和氣均千里，北客歸懷寄一杯。
色滿皇州三殿喜，瓊林先放桂花開。
凤凰台次李太白韵
作者：郭祥正
朝代：宋
体裁：诗

高台不见凤凰游，浩浩长江入海流。舞罢青蛾同去国，战残白骨尚盈丘。风摇落日催行棹，潮卷新沙换故洲。结绮临春无处觅，年年荒草向人愁。
凤凰驿
作者：郭祥正
朝代：宋
体裁：古风

晚泊凤凰驿，得名知谓何。凤凰不可见，篁竹空婆娑。四傍俱石崖，一径萦云萝。惨惨阴欲雨，淙淙涧跳波。驿吏指英州，两舍皆平坡。久寒无瘴疠，虚市饶鸡鹅。我行既已远，乐少忧常多。过江红叶舞，度岭黄鹂歌。时序逼衰老，羽翰惊网罗。一夕得佳处，休焉聊独哦。
出万杉
作者：郭祥正
朝代：宋
体裁：七言绝句

禅庭欲别更迟迟，犹恋凉风洒客衣。无力便分青嶂住，满怀空带白云归。
出城
作者：郭祥正
朝代：宋
体裁：七言绝句

篮舆投晓出重城，桃李无言似有情。淡白轻红能几日，可怜吹洗过清明。
出城
作者：郭祥正
朝代：宋

籃輿投曉出重城，桃李無言似有情。
淡白輕紅能幾日，可憐吹洗過清明。
出城至龍泉院
作者：郭祥正
朝代：宋

出城霜霰侵衣冷，入寺雲山掠眼明。
幸有青錢沽白酒，得閒行處即閒行。
出城至龙泉院
作者：郭祥正
朝代：宋
体裁：七言绝句

出城霜霰侵衣冷，入寺云山掠眼明。幸有青钱沽白酒，得閒行处即閒行。
出清远峡
作者：郭祥正
朝代：宋
体裁：七言绝句

轧轧孤舟两橹鸣，悠悠山阔白沙平。回瞻苍峡来时路，只得银潢半日行。
出清遠峽
作者：郭祥正
朝代：宋

軋軋孤舟兩櫓鳴，悠悠山闊白沙平。
回瞻蒼峽來時路，只得銀潢半日行。
出萬杉
作者：郭祥正
朝代：宋

禪庭欲别更遲遲，猶戀凉風灑客衣。
無力便分青嶂住，滿懷空带白雲歸。
出觀
作者：郭祥正
朝代：宋

沉沉樓殿五雲藏，草木長春水石香。
一榻可能容我住，桃源迷路笑漁郎。
出观
作者：郭祥正
朝代：宋
体裁：七言绝句

沉沉楼殿五云藏，草木长春水石香。一榻可能容我住，桃源迷路笑渔郎。
列岫后题
作者：郭祥正
朝代：宋
体裁：七言律诗

谢公遗句惜湮沈，更作新亭一百寻。宿霭拥山眉敛翠，夕阳浮水带横金。黄鹂唤友鸣声软，白鸟窥鱼意思深。看尽物情俱是幻，要须携酒数登临。
列岫後題
作者：郭祥正
朝代：宋

謝公遺句惜湮沈，更作新亭一百尋。
宿靄擁山眉斂翠，夕陽浮水带横金。
黄鸝喚友鳴聲軟，白鳥窺魚意思深。
看盡物情俱是幻，要須攜酒數登臨。
刘交侍禁书报王君安改官监怀州武德镇铎以诗喜之
作者：郭祥正
朝代：宋
体裁：七言律诗

自得刘郎音信通，遂闻增秩喜无穷。江东子弟谁怜我，洛下文章只有公。形影萧条千里外，交游零落百年中。何当老境重相遇，不话风流话苦空。
初夜
作者：郭祥正
朝代：宋
体裁：五言律诗

初月未成魄，瘴天云雾低。浦昏船竞入，林密鸟争栖。褊性怜幽独，香醪自挈携。布衾今夜冷，犹得避儿啼。
初夜
作者：郭祥正
朝代：宋

初月未成魄，瘴天雲霧低。
浦昏船競入，林密鳥爭栖。
褊性憐幽獨，香醪自挈攜。
布衾今夜冷，猶得避兒啼。
別賈侍御二首·其一
作者：郭祥正
朝代：宋

君正忙時我正閑，思君乘興出青山。
倚樓懷抱都傾盡，卻駕柴車破雨還。
別賈侍御二首·其二
作者：郭祥正
朝代：宋

連日持盃選勝游，今朝興盡櫂歸舟。
欲知魂夢思君處，卻御清風過北樓。
别南楼
作者：郭祥正
朝代：宋

寄榻六十日，朝朝上碧城。云光随近远，山色变阴晴。濠静鱼频跃，楼空燕不惊。他时那复到，欲去重含情。
别南楼
作者：郭祥正
朝代：宋

寄榻六十日，朝朝上碧城。
云光随近远，山色变阴晴。
濠静鱼频跃，楼空燕不惊。
他时那復到，欲去重含情。
别南樓
作者：郭祥正
朝代：宋

寄榻六十日，朝朝上碧城。
雲光隨近遠，山色變陰晴。
濠靜魚頻躍，樓空燕不驚。
他時那復到，欲去重含情。
别吳漕翼道
作者：郭祥正
朝代：宋

歲晚分符出瘴煙，樗材無用只公憐。
此身乞得生前去，却向江南雲水邊。
别吴漕翼道
作者：郭祥正
朝代：宋
体裁：七言绝句

岁晚分符出瘴烟，樗材无用只公怜。此身乞得生前去，却向江南云水边。
别寻真观
作者：郭祥正
朝代：宋
体裁：七言绝句

寻真幽径入深源，一宿清虚寄洞天。归去姑溪度残日，无因重到五峰前。
别尋真觀
作者：郭祥正
朝代：宋

尋真幽徑入深源，一宿清虚寄洞天。
歸去姑溪度殘日，無因重到五峰前。
别濠上
作者：郭祥正
朝代：宋
体裁：五言律诗

自得庄生乐，观鱼近碧濠。触萍时鼓鬣，防饵不投刀。柳挹春风静，鸥眠夜月高。舍旃吾有适，沧海钓鲸鳌。
别濠上
作者：郭祥正
朝代：宋

自得莊生樂，觀魚近碧濠。
觸萍時鼓鬣，防餌不投刀。
柳挹春風靜，鷗眠夜月高。
捨旃吾有適，滄海釣鯨鼇。
别行中龍圖
作者：郭祥正
朝代：宋

要登畫戟發江南，千里春泥倦亦甘。
力探禹工觀駭浪，却尋佛跡宴圜庵。
欲陳舊學羞茅塞，喜聽新詩縱酒酣。
歸去憶公勞夢想，冷猿幽鳥語相參。
别行中龙图
作者：郭祥正
朝代：宋
体裁：七言律诗

要登画戟发江南，千里春泥倦亦甘。力探禹工观骇浪，却寻佛迹宴圜庵。欲陈旧学羞茅塞，喜听新诗纵酒酣。归去忆公劳梦想，冷猿幽鸟语相参。
别贾侍御二首
作者：郭祥正
朝代：宋

君正忙时我正闲，思君乘兴出青山。倚楼怀抱都倾尽，却驾柴车破雨还。连日持杯选胜游，今朝兴尽棹归舟。欲知魂梦思君处，却御清风过北楼。
别贾侍御二首·其一
作者：郭祥正
朝代：宋
体裁：七言绝句

君正忙时我正闲，思君乘兴出青山。倚楼怀抱都倾尽，却驾柴车破雨还。
别贾侍御二首·其二
作者：郭祥正
朝代：宋
体裁：七言绝句

连日持杯选胜游，今朝兴尽棹归舟。欲知魂梦思君处，却御清风过北楼。
前云居行寄元禅师
作者：郭祥正
朝代：宋

忆云居，乃在汇泽西南修川之隅。山盘盘兮，石门屹立磴道绝，飞瀑万丈淙冰壶。云沈沈兮方昼而忽暝，古木交错兮藏鼪鼯。攀崖欲上复自止，投险却忆骑鲸鱼。崖向时复造平野，绝顶乃有百顷之膏腴。群山下瞰若聚米，殿阁枕藉非人区。露华洗出太古月，桂子摇落阴扶疏。清风欲借羽仪展，秽念顿觉秋毫无。老禅底事不度我，红日东上还驱车。如今正似武陵客，放舟已远嗟迷途。青春一往二十二，白雪渐变千茎须。西来忽遇归飞鸟，青纸远寄黄金书。灵茶香味胜粉乳，满箧所赠遇琼琚。玉川七椀吃不得，灌顶未识真醍醐。南暹北讷惜已死，唯师秀出孤峰孤。潜深隐密自得所，岂不悯我栖榛芜。倒影射岩犹入石，异日三椽容野夫。
前云居行寄元禅师
作者：郭祥正
朝代：宋
体裁：古风

忆云居，乃在汇泽西南修川之隅。山盘盘兮，石门屹立磴道绝，飞瀑万丈淙冰壶。云沈沈兮方昼而忽暝，古木交错兮藏鼪鼯。攀崖欲上复自止，投险却忆骑鲸鱼。崖向时复造平野，绝顶乃有百顷之膏腴。群山下瞰若聚米，殿阁枕藉非人区。露华洗出太古月，桂子摇落阴扶疏。清风欲借羽仪展，秽念顿觉秋毫无。老禅底事不度我，红日东上还驱车。如今正似武陵客，放舟已远嗟迷途。青春一往二十二，白雪渐变千茎须。西来忽遇归飞鸟，青纸远寄黄金书。灵茶香味胜粉乳，满箧所赠遇琼琚。玉川七碗吃不得，灌顶未识真醍醐。南暹北讷惜已死，唯师秀出孤峰孤。潜深隐密自得所，岂不悯我栖榛芜。倒影射岩犹入石，异日三椽容野夫。
前云居行寄元禅师
作者：郭祥正
朝代：宋

忆云居，乃在汇泽西南修川之隅。
山盘盘兮，石门屹立磴道绝，飞瀑万丈淙冰壶。
云沈沈兮方昼而忽暝，古木交错兮藏鼪鼯。
攀崖欲上復自止，投险却忆骑鲸鱼。
崖向时復造平野，绝顶乃有百顷之膏腴。
羣山下瞰若聚米，殿阁枕藉非人区。
露华洗出太古月，桂子摇落阴扶疏。
清风欲借羽仪展，秽念顿觉秋毫无。
老禅底事不度我，红日东上还驱车。
如今正似武陵客，放舟已远嗟迷途。
青春一往二十二，白雪渐变千茎鬚。
西来忽遇归飞鸟，青纸远寄黄金书。
灵茶香味胜粉乳，满箧所赠遇琼琚。
玉川七椀吃不得，灌顶未识真醍醐。
南暹北讷惜已死，唯师秀出孤峰孤。
潜深隐密自得所，岂不悯我栖榛芜。
倒影射岩犹入石，异日三椽容野夫。
前春雪
作者：郭祥正
朝代：宋
体裁：古风

玄冥夺春令，连旬雪塞屋。嗷嗷何物声，云是饥民哭。来请义仓米，奈何久空腹。寒威如戈矛，命尽须臾速。忆昨去年水，云涛卷平陆。高村既无麦，低田又无谷。民间已乏食，租税仍未足。县令欲逃责，催科峻鞭朴。嗟哉吾邦民，何以保骨肉。昂头诉苍苍，和气待春育。春工本好生，此雪无乃酷。谁家敞园馆，草树变琼玉。美人学回风，欢笑列灯烛。不如万户寒，唯忧五更促。世无采诗官，悲歌寄鸿鹄。
前春雪
作者：郭祥正
朝代：宋

玄冥奪春令，連旬雪塞屋。
嗷嗷何物聲，云是饑民哭。
來請義倉米，奈何久空腹。
寒威如戈矛，命盡須臾速。
憶昨去年水，雲濤卷平陸。
高村既無麥，低田又無穀。
民間已乏食，租稅仍未足。
縣令欲逃責，催科峻鞭朴。
嗟哉吾邦民，何以保骨肉。
昂頭訴蒼蒼，和氣待春育。
春工本好生，此雪無乃酷。
誰家敞園館，草樹變瓊玉。
美人學回風，歡笑列燈燭。
不如萬戶寒，唯憂五更促。
世無採詩官，悲歌寄鴻鵠。
前雲居行寄元禪師
作者：郭祥正
朝代：宋

憶雲居，乃在匯澤西南修川之隅。
山盤盤兮，石門屹立磴道絕，飛瀑萬丈淙冰壺。
雲沈沈兮方晝而忽暝，古木交錯兮藏鼪鼯。
攀崖欲上復自止，投險却憶騎鯨魚。
崖向時復造平野，絕頂乃有百頃之膏腴。
羣山下瞰若聚米，殿閣枕藉非人區。
露華洗出太古月，桂子搖落陰扶疏。
清風欲借羽儀展，穢念頓覺秋毫無。
老禪底事不度我，紅日東上還驅車。
如今正似武陵客，放舟已遠嗟迷途。
青春一往二十二，白雪漸變千莖鬚。
西來忽遇歸飛鳥，青紙遠寄黄金書。
靈茶香味勝粉乳，滿篋所贈遇瓊琚。
玉川七椀喫不得，灌頂未識真醍醐。
南暹北訥惜已死，唯師秀出孤峰孤。
潛深隱密自得所，豈不憫我棲榛蕪。
倒影射巖猶入石，異日三椽容野夫。
剑
作者：郭祥正
朝代：宋

不得公孙一舞看，空嗟尘渍血痕乾。铸成星斗生光焰，化作龙蛇会屈盘。金匣藏时天地静，玉池磨处雪霜寒。谁为将相扶明主，此物能令社稷安。
剑
作者：郭祥正
朝代：宋

不得公孙一舞看，空嗟尘渍血痕干。
铸成星斗生光焰，化作龙蛇会屈盘。
金匣藏时天地静，玉池磨处雪霜寒。
谁为将相扶明主，此物能令社稷安。
劉交侍禁書報王君安改官監懷州武德鎮鐸以詩喜之
作者：郭祥正
朝代：宋

自得劉郎音信通，遂聞增秩喜無窮。
江東子弟誰憐我，洛下文章只有公。
形影蕭條千里外，交游零落百年中。
何當老境重相遇，不話風流話苦空。
劍
作者：郭祥正
朝代：宋

不得公孫一舞看，空嗟塵漬血痕乾。
鑄成星斗生光焰，化作龍蛇會屈盤。
金匣藏時天地靜，玉池磨處雪霜寒。
誰爲將相扶明主，此物能令社稷安。
劝君归示南康太守吴子正
作者：郭祥正
朝代：宋
体裁：古风

劝君归，腰下悬金禄及儿。家有良田秫稻肥，种菜结实栗与梨。江山满目烟云披，长年之乐吾无羁。何须七十乃言归，行将七十能几时，分符持节力已疲。才德及人固无尽，此身抱病欲何为。
劝酒二首呈袁世弼
作者：郭祥正
朝代：宋

湛湛酒杯绿，酣酣炭炉红。佳人放玉板，拂镜照芙蓉。四海无波澜，吾曹方宴閒。大笑凌白日，高吟动南山。百岁能几何，会少别离多。少年嗟贾谊，壮士忆廉颇。不如醉魂魄，冠巾任倾侧。冥然逍遥乡，杳与尘寰隔。阴云蔽白日，长风卷惊涛，江上峥嵘百怪嗥。挽君船缆劝君住，且饮百盏之醇醪。吴姬笑脸如樱桃，鲤鱼红丝落霜刀，醉来不识天为高。共君攀天跨鲸鳌，下视万物皆劳劳。
劝酒二首呈袁世弼·其一
作者：郭祥正
朝代：宋
体裁：古风

湛湛酒杯绿，酣酣炭炉红。佳人放玉板，拂镜照芙蓉。四海无波澜，吾曹方宴閒。大笑凌白日，高吟动南山。百岁能几何，会少别离多。少年嗟贾谊，壮士忆廉颇。不如醉魂魄，冠巾任倾侧。冥然逍遥乡，杳与尘寰隔。
劝酒二首呈袁世弼·其二
作者：郭祥正
朝代：宋

阴云蔽白日，长风卷惊涛。
江上峥嵘百怪嗥，挽君船缆劝君住。
且饮百琖之醇醪，吴姬笑脸如樱桃。
鲤鱼红丝落霜刀，醉来不识天为高。
共君攀天跨鲸鳌，下视万物皆劳劳。
劝酒二首呈袁世弼·其二
作者：郭祥正
朝代：宋

阴云蔽白日，长风卷惊涛，江上峥嵘百怪嗥。挽君船缆劝君住，且饮百盏之醇醪。吴姬笑脸如樱桃，鲤鱼红丝落霜刀，醉来不识天为高。共君攀天跨鲸鳌，下视万物皆劳劳。
勸君歸示南康太守吳子正
作者：郭祥正
朝代：宋

勸君歸，腰下懸金祿及兒。
家有良田秫稻肥，種菜結實栗與梨。
江山滿目烟雲披，長年之樂吾無羈。
何須七十乃言歸，行將七十能幾時，分符持節力已疲。
才德及人固無盡，此身抱病欲何爲。
勸酒二首呈袁世弼·其一
作者：郭祥正
朝代：宋

湛湛酒杯綠，酣酣炭爐紅。
佳人放玉板，拂鏡照芙蓉。
四海無波瀾，吾曹方宴閒。
大笑凌白日，高吟動南山。
百歲能幾何，會少别離多。
少年嗟賈誼，壯士憶廉頗。
不如醉魂魄，冠巾任傾側。
冥然逍遙鄉，杳與塵寰隔。
勸酒二首呈袁世弼·其二
作者：郭祥正
朝代：宋

陰雲蔽白日，長風卷驚濤。
江上崢嶸百怪嗥，挽君船纜勸君住。
且飲百琖之醇醪，吳姬笑臉如櫻桃。
鯉魚紅絲落霜刀，醉來不識天爲高。
共君攀天跨鯨鼇，下視萬物皆勞勞。
午日送酒与元舆
作者：郭祥正
朝代：宋

前岁菖蒲酒，临汀共一樽。回思当触网，犹有未招魂。抱义君偏厚，馀生我尚存。都城酬此酌，佳节可重论。
午日送酒与元舆
作者：郭祥正
朝代：宋

前岁菖蒲酒，临汀共一樽。
迴思当触网，犹有未招魂。
抱义君偏厚，余生我尚存。
都城酬此酌，佳节可重论。
午日送酒與元輿
作者：郭祥正
朝代：宋

前歲菖蒲酒，臨汀共一樽。
迴思當觸網，猶有未招魂。
抱義君偏厚，餘生我尚存。
都城酬此酌，佳節可重論。
半漳亭
作者：郭祥正
朝代：宋

飛簷赤白壓層丘，見盡漳南一半州。
倦步且來消午暑，穿雲此去徹鼇頭。
半漳亭
作者：郭祥正
朝代：宋
体裁：七言绝句

飞檐赤白压层丘，见尽漳南一半州。倦步且来消午暑，穿云此去彻鳌头。
南丰道中六言
作者：郭祥正
朝代：宋
体裁：六言诗

前溪淡淡日落，后山霭霭云归。桃花不知客恨，一片飞上征衣。
南安刘太守席上劝曾叔达酒
作者：郭祥正
朝代：宋
体裁：古风

金盏莫辞琼液满，宝檠休嫌灯焰短。圆荷翻雨碧云香，小妓近人红玉暖。百年流转能几时，一日相逢须款款。扁舟明发下前滩，此会清吟应亦罕。
南安劉太守席上勸曾叔達酒
作者：郭祥正
朝代：宋

金盞莫辭瓊液滿，寶檠休嫌燈焰短。
圓荷翻雨碧雲香，小妓近人紅玉暖。
百年流轉能幾時，一日相逢須款款。
扁舟明發下前灘，此會清吟應亦罕。
南安岩
作者：郭祥正
朝代：宋
体裁：古风

汀梅之间山万重，南安岩窦何玲珑。青葱屹立敞四壁，巧匠缩手难为工。嗟予俗缚未能往，愿得结草与岩松。遂登彼岸达正觉，月落岩下松生风。
南安巖
作者：郭祥正
朝代：宋

汀梅之間山萬重，南安巖竇何玲瓏。
青葱屹立敞四壁，巧匠縮手難爲工。
嗟予俗縛未能往，願得結草與巖松。
遂登彼岸達正覺，月落巖下松生風。
南山晚步简自宣长老
作者：郭祥正
朝代：宋

雨过南山紫翠深，团团仙露洒衣襟。
碧云影裏寒猿啸，玉涧声中怨鹤吟。
期赴前林同茗酌，倦投盘石拣萝阴。
凭谁寄语谢康乐，安用披榛故远寻。
南山晚步简自宣长老
作者：郭祥正
朝代：宋

雨过南山紫翠深，团团仙露洒衣襟。碧云影里寒猿啸，玉涧声中怨鹤吟。期赴前林同茗酌，倦投盘石拣萝阴。凭谁寄语谢康乐，安用披榛故远寻。
南山晚步簡自宣長老
作者：郭祥正
朝代：宋

雨過南山紫翠深，團團仙露灑衣襟。
碧雲影裏寒猿嘯，玉澗聲中怨鶴吟。
期赴前林同茗酌，倦投盤石揀蘿陰。
憑誰寄語謝康樂，安用披榛故遠尋。
南山禅院
作者：郭祥正
朝代：宋

栋宇新成寺，黄金贴翠微。
山眉一双碧，江带两条飞。
乱石森门戟，晴云作地衣。
薫弦谁与奏，松响泻珠玑。
南山禅院
作者：郭祥正
朝代：宋

栋宇新成寺，黄金贴翠微。山眉一双碧，江带两条飞。乱石森门戟，晴云作地衣。薰弦谁与奏，松响泻珠玑。
南山禪院
作者：郭祥正
朝代：宋

棟宇新成寺，黄金貼翠微。
山眉一雙碧，江带兩條飛。
亂石森門戟，晴雲作地衣。
薫弦誰與奏，松響瀉珠璣。
南楼
作者：郭祥正
朝代：宋

兀坐南楼夜，栏干俯列星。
村遥喧瓦鼓，塔近震金铃。
湿草埋昏瘴，飞虫接小萤。
物生皆有理，吾亦委頽龄。
南楼
作者：郭祥正
朝代：宋

兀坐南楼夜，栏干俯列星。村遥喧瓦鼓，塔近震金铃。湿草埋昏瘴，飞虫接小萤。物生皆有理，吾亦委颓龄。
南楼有怀元舆
作者：郭祥正
朝代：宋

且欲临高遣百忧，故携笻杖立城头。
田家隔水犬吠犬，天气新晴鸠唤鸠。
靡迤物华春又尽，纷霏尘事老何求。
史君閒暇须游乐，莫为愁人罢乐游。
南楼有怀元舆
作者：郭祥正
朝代：宋

且欲临高遣百忧，故携筇杖立城头。田家隔水犬吠犬，天气新晴鸠唤鸠。靡迤物华春又尽，纷霏尘事老何求。史君閒暇须游乐，莫为愁人罢乐游。
南樓
作者：郭祥正
朝代：宋

兀坐南樓夜，欄干俯列星。
村遙喧瓦鼓，塔近震金鈴。
濕草埋昏瘴，飛蟲接小螢。
物生皆有理，吾亦委頽齡。
南樓有懷元輿
作者：郭祥正
朝代：宋

且欲臨高遣百憂，故攜笻杖立城頭。
田家隔水犬吠犬，天氣新晴鳩喚鳩。
靡迤物華春又盡，紛霏塵事老何求。
史君閒暇須遊樂，莫爲愁人罷樂遊。
南豐道中六言
作者：郭祥正
朝代：宋

前溪淡淡日落，後山靄靄雲歸。
桃花不知客恨，一片飛上征衣。
南雄望远亭本朝章郇公所作公尝为郡太守种荔子二株今方茂实而后人所种皆不成东美要予致酒亭上为赋四韵
作者：郭祥正
朝代：宋
体裁：七言律诗

城角危亭面面开，尘侵丞相旧诗牌。凌江欲转鲸鱼活，荔子成阴玉树埋。庾岭乍过无瘴雾，长安不见奈愁怀。且倾浊酒承高论，秋水何由辨渚涯。
南雄望遠亭本朝章郇公所作公嘗爲郡太守種荔子二株今方茂實而後人所種皆不成東美要予致酒亭上爲賦四韻
作者：郭祥正
朝代：宋

城角危亭面面開，塵侵丞相舊詩牌。
凌江欲轉鯨魚活，荔子成陰玉樹埋。
庾嶺乍過無瘴霧，長安不見奈愁懷。
且傾濁酒承高論，秋水何由辨渚涯。
南雄除夜讀老杜集至歲云暮矣多北風之句感時撫事命題爲篇
作者：郭祥正
朝代：宋

歲云暮矣多北風，怒嗥萬里吹驚鴻。
只今我亦在行旅，陟彼庾嶺臨蒼穹。
霜寒不復瘴霧黑，酒賤頗得樽罍紅。
鼓角看看變新律，燭淚璀璀隨殘冬。
一階寄祿百無補，白髮又送年華終。
鬼章雖獲萬國賀，防邊未可旌旗空。
中原將帥誰第一，願如衛霍皆成功。
廟堂赫赫用耆舊，熟講仁義安羌戎。
我甘海隅食蚌蛤，飽視兩邑調租庸。
嗚呼不獨夔子之國杜陵翁，牙齒半落左耳聾。
南雄除夜读老杜集至岁云暮矣多北风之句感时抚事命题为篇
作者：郭祥正
朝代：宋

岁云暮矣多北风，怒嗥万里吹惊鸿。只今我亦在行旅，陟彼庾岭临苍穹。霜寒不复瘴雾黑，酒贱颇得樽罍红。鼓角看看变新律，烛泪璀璀随残冬。一阶寄禄百无补，白发又送年华终。鬼章虽获万国贺，防边未可旌旗空。中原将帅谁第一，愿如卫霍皆成功。庙堂赫赫用耆旧，熟讲仁义安羌戎。我甘海隅食蚌蛤，饱视两邑调租庸。呜呼不独夔子之国杜陵翁，牙齿半落左耳聋。
南雄除夜读老杜集至岁云暮矣多北风之句感时抚事命题为篇
作者：郭祥正
朝代：宋

岁云暮矣多北风，怒嗥万里吹惊鸿。
只今我亦在行旅，陟彼庾岭临苍穹。
霜寒不復瘴雾黑，酒贱颇得樽罍红。
鼓角看看变新律，烛泪璀璀随残冬。
一阶寄禄百无补，白髮又送年华终。
鬼章虽获万国贺，防边未可旌旗空。
中原将帅谁第一，愿如卫霍皆成功。
庙堂赫赫用耆旧，熟讲仁义安羌戎。
我甘海隅食蚌蛤，饱视两邑调租庸。
呜呼不独夔子之国杜陵翁，牙齿半落左耳聋。
卧柳
作者：郭祥正
朝代：宋

冉冉碧濠边，三株细柳眠。根攲元著水，叶大镇藏烟。不作栋梁用，岂忧斤斧先。春风任飘泊，客意亦留连。
卧柳
作者：郭祥正
朝代：宋

冉冉碧濠边，三株细柳眠。
根欹元着水，叶大镇藏烟。
不作栋梁用，岂忧斤斧先。
春风任飘泊，客意亦留连。
卧柳
作者：郭祥正
朝代：宋

冉冉碧濠邊，三株細柳眠。
根欹元著水，葉大鎮藏烟。
不作棟梁用，豈憂斤斧先。
春風任飄泊，客意亦留連。
卧龍山泉上茗酌呈太守陳元輿
作者：郭祥正
朝代：宋

君不見，歐陽公，在瑯琊。
釀泉爲酒飲輒醉，自號醉翁樂無涯。
醉來落筆驅龍蛇，電雹萬里轟雷車。
濃陰却掃吐朝日，草木妍媚春爭華。
斯人往矣道將喪，雖遇絕景誰能誇。
又不見卧龍山下一泓水，源接銀河甘且美。
惜哉無名人不聞，唯有寒雲弄清泚。
君攜天上小團月，來就斯泉烹一啜。
不覺兩腋習習清風生，便欲飛歸紫金闕。
挽君且住君少留，人生難得名山游。
汲泉滌硯請君發佳唱，鏗金戛玉搖商秋。
斯泉便與釀泉比，泉價詩名無表裏。
自愧學詩三十年，縮手袖間驚血指。
君如歐陽公，我非蘇與梅。
但能泉上伴君飲，高詠閣筆無由陪。
明年茶熟君應去，愁對蒼崖詠佳句。
卧龙山泉上茗酌呈太守陈元舆
作者：郭祥正
朝代：宋

君不见，欧阳公，在琅琊。
酿泉为酒饮辄醉，自号醉翁乐无涯。
醉来落笔驱龙蛇，电雹万里轰雷车。
浓阴却扫吐朝日，草木妍媚春争华。
斯人往矣道将丧，虽遇绝景谁能夸。
又不见卧龙山下一泓水，源接银河甘且美。
惜哉无名人不闻，唯有寒云弄清泚。
君携天上小团月，来就斯泉烹一啜。
不觉两腋习习清风生，便欲飞归紫金阙。
挽君且住君少留，人生难得名山游。
汲泉涤砚请君发佳唱，铿金戛玉摇商秋。
斯泉便与酿泉比，泉价诗名无表裏。
自愧学诗三十年，缩手袖间惊血指。
君如欧阳公，我非苏与梅。
但能泉上伴君饮，高咏阁笔无由陪。
明年茶熟君应去，愁对苍崖咏佳句。
卧龙山泉上茗酌呈太守陈元舆
作者：郭祥正
朝代：宋

君不见，欧阳公，在琅琊。酿泉为酒饮辄醉，自号醉翁乐无涯。醉来落笔驱龙蛇，电雹万里轰雷车。浓阴却扫吐朝日，草木妍媚春争华。斯人往矣道将丧，虽遇绝景谁能誇。又不见卧龙山下一泓水，源接银河甘且美。惜哉无名人不闻，唯有寒云弄清泚。君携天上小团月，来就斯泉烹一啜。不觉两腋习习清风生，便欲飞归紫金阙。挽君且住君少留，人生难得名山游。汲泉涤砚请君发佳唱，铿金戛玉摇商秋。斯泉便与酿泉比，泉价诗名无表里。自愧学诗三十年，缩手袖间惊血指。君如欧阳公，我非苏与梅。但能泉上伴君饮，高咏阁笔无由陪。明年茶熟君应去，愁对苍崖咏佳句。
即事
作者：郭祥正
朝代：宋

北戶風欺幌，南橋水拍城。
柳長無嫩色，鶯老有新聲。
書帙看慵卷，茶甌不厭擎。
故園何日返，此地獨含情。
即事
作者：郭祥正
朝代：宋
体裁：五言律诗

北户风欺幌，南桥水拍城。柳长无嫩色，莺老有新声。书帙看慵卷，茶瓯不厌擎。故园何日返，此地独含情。
即席和穎叔送别四韻
作者：郭祥正
朝代：宋

二月溟濛雨，春寒反似秋。
玉觥浮濁浪，蘭楫擬滄洲。
自顧駑駘困，寧攀逸驥游。
楚歌彈未徹，歸思已難留。
即席和酬金陵狄倅伯通
作者：郭祥正
朝代：宋

虎踞龍盤古名郡，勢欲凌波予未信。
偶搖雙槳下天門，白鷺三山隨一瞬。
捨舟登岸青溪濱，濛濛柳眼初含春。
感君攜酒喚小妾，要我一飲頽冠巾。
開懷猛酌寧辭醉，明朝且入梁朝寺。
刀裁赤量非扇迷，興來欲跨横空使。
南風更送琳瑯篇，明珠十斛投歸船。
與君定交增浩然，誰謂此行垂槖還。
即席和酬金陵狄倅伯通
作者：郭祥正
朝代：宋

虎踞龙盘古名郡，势欲凌波予未信。偶摇双桨下天门，白鹭三山随一瞬。舍舟登岸青溪滨，濛濛柳眼初含春。感君携酒唤小妾，要我一饮颓冠巾。开怀猛酌宁辞醉，明朝且入梁朝寺。刀裁赤量非扇迷，兴来欲跨横空使。南风更送琳琅篇，明珠十斛投归船。与君定交增浩然，谁谓此行垂橐还。
即席和酬金陵狄倅伯通
作者：郭祥正
朝代：宋

虎踞龙盘古名郡，势欲凌波予未信。
偶摇双桨下天门，白鹭三山随一瞬。
舍舟登岸青溪滨，蒙蒙柳眼初含春。
感君携酒唤小妾，要我一饮頽冠巾。
开怀猛酌宁辞醉，明朝且入梁朝寺。
刀裁赤量非扇迷，兴来欲跨横空使。
南风更送琳琅篇，明珠十斛投归船。
与君定交增浩然，谁谓此行垂槖还。
即席和颖叔送别四韵
作者：郭祥正
朝代：宋

二月溟濛雨，春寒反似秋。玉觥浮浊浪，兰楫拟沧洲。自顾驽骀困，宁攀逸骥游。楚歌弹未彻，归思已难留。
即席和颖叔送别四韵
作者：郭祥正
朝代：宋

二月溟蒙雨，春寒反似秋。
玉觥浮浊浪，兰楫拟沧洲。
自顾驽骀困，宁攀逸骥游。
楚歌弹未彻，归思已难留。
即席送崔奉議赴闕三首·其一
作者：郭祥正
朝代：宋

駐馬惜分手，臨風開一觴。
君趨紫金闕，我戀白雲鄉。
即席送崔奉議赴闕三首·其三
作者：郭祥正
朝代：宋

一尺江南信，聊憑健翼飛。
吾兒如問我，衰病要兒歸。
即席送崔奉議赴闕三首·其二
作者：郭祥正
朝代：宋

明主幸兩學，上清儲百祥。
恭觀希世事，歸信借餘光。
即席送崔奉议赴阙三首
作者：郭祥正
朝代：宋

驻马惜分手，临风开一觞。君趋紫金阙，我恋白云乡。明主幸两学，上清储百祥。恭观希世事，归信借馀光。一尺江南信，聊凭健翼飞。吾儿如问我，衰病要儿归。
即席送崔奉议赴阙三首·其一
作者：郭祥正
朝代：宋
体裁：五言绝句

驻马惜分手，临风开一觞。君趋紫金阙，我恋白云乡。
即席送崔奉议赴阙三首·其三
作者：郭祥正
朝代：宋
体裁：五言绝句

一尺江南信，聊凭健翼飞。吾儿如问我，衰病要儿归。
即席送崔奉议赴阙三首·其二
作者：郭祥正
朝代：宋

明主幸两学，上清储百祥。
恭观希世事，归信借余光。
即席送崔奉议赴阙三首·其二
作者：郭祥正
朝代：宋

明主幸两学，上清储百祥。恭观希世事，归信借馀光。
却卧
作者：郭祥正
朝代：宋

晓起梳头毕，开窗却卧时。素烟收枕席，红日上藩篱。仰面看书卷，移床近酒池。纷纷万方事，安用老夫知。
却卧
作者：郭祥正
朝代：宋

晓起梳头毕，开窻却卧时。
素烟收枕席，红日上藩篱。
仰面看书卷，移床近酒池。
纷纷万方事，安用老夫知。
却卧
作者：郭祥正
朝代：宋

曉起梳頭畢，開窻却卧時。
素烟收枕席，紅日上藩籬。
仰面看書卷，移牀近酒池。
紛紛萬方事，安用老夫知。
原武按堤·其一
作者：郭祥正
朝代：宋
体裁：七言律诗

堤防兴作几时休，自笑羸骖不少留。身与春风来郑国，心随汴水到扬州。无功便合归耕去，有命宁烦枉道求。白日西沉更回首，问人何处是重楼。
原武按堤·其一
作者：郭祥正
朝代：宋

隄防興作幾時休，自笑羸驂不少留。
身與春風來鄭國，心隨汴水到揚州。
無功便合歸耕去，有命寧煩枉道求。
白日西沉更回首，問人何處是重樓。
原武按堤·其三
作者：郭祥正
朝代：宋

黄塵蔽日晚風高，兩目昏花客思勞。
却憶江南漁父樂，河魨入網采蔞蒿。
原武按堤·其三
作者：郭祥正
朝代：宋
体裁：七言绝句

黄尘蔽日晚风高，两目昏花客思劳。却忆江南渔父乐，河鲀入网采蒌蒿。
原武按堤·其二
作者：郭祥正
朝代：宋

原武城西看杏花，紛紛紅雪委黄沙。
何如姑熟溪頭見，照水蒙烟小謝家。
原武按堤·其二
作者：郭祥正
朝代：宋
体裁：七言绝句

原武城西看杏花，纷纷红雪委黄沙。何如姑熟溪头见，照水蒙烟小谢家。
原武按堤·其二
作者：郭祥正
朝代：宋

原武城西看杏花，纷纷红雪委黄沙。何如姑熟溪头见，照水蒙烟小谢家。黄尘蔽日晚风高，两目昏花客思劳。却忆江南渔父乐，河鲀入网采蒌蒿。圣贤君相继虞唐，问罪戎夷复故疆。不得一军提将印，漫来淤地阅堤防。白驹驰隙鬓毛斑，簿领纷纷世愈难。安得一军提将印，横行西域斩楼兰。
原武按堤·其五
作者：郭祥正
朝代：宋

白駒馳隙鬢毛斑，簿領紛紛世愈難。
安得一軍提將印，横行西域斬樓蘭。
原武按堤·其五
作者：郭祥正
朝代：宋
体裁：七言绝句

白驹驰隙鬓毛斑，簿领纷纷世愈难。安得一军提将印，横行西域斩楼兰。
原武按堤·其六
作者：郭祥正
朝代：宋

云溶溶，风习习，桃花露点胭脂湿。青春归尽人未归，原武冈头时独立。
原武按堤·其六
作者：郭祥正
朝代：宋

云溶溶，风习习，桃花露点臙脂湿。
青春归尽人未归，原武冈头时独立。
原武按堤·其六
作者：郭祥正
朝代：宋

雲溶溶，風習習，桃花露點臙脂濕。
青春歸盡人未歸，原武岡頭時獨立。
原武按堤·其四
作者：郭祥正
朝代：宋

圣贤君相继虞唐，问罪戎夷复故疆。不得一军提将印，漫来淤地阅堤防。
原武按堤·其四
作者：郭祥正
朝代：宋

圣贤君相继虞唐，问罪戎夷復故疆。
不得一军提将印，漫来淤地阅堤防。
原武按堤·其四
作者：郭祥正
朝代：宋

聖賢君相繼虞唐，問罪戎夷復故疆。
不得一軍提將印，漫來淤地閲隄防。
又同賞落梅二首·其一
作者：郭祥正
朝代：宋

江梅千片惜離披，更向風前把一巵。
冷艷不辭今日舞，清香還是隔年期。
客經易水忘歸處，雲倚巫山欲散時。
安得不吟仍不飲，滿頭華髮擬何爲。
又同賞落梅二首·其二
作者：郭祥正
朝代：宋

誰惜東園玉樹空，且攜樽酒與君同。
盈盈素艷辭寒萼，浥浥餘香散曉風。
已許冰霜分我瑩，儘饒桃杏向人紅。
能詩自有倪夫子，何必滁陽覓醉翁。
又同赏落梅二首
作者：郭祥正
朝代：宋

江梅千片惜离披，更向风前把一卮。冷艳不辞今日舞，清香还是隔年期。客经易水忘归处，云倚巫山欲散时。安得不吟仍不饮，满头华发拟何为。谁惜东园玉树空，且携樽酒与君同。盈盈素艳辞寒萼，浥浥馀香散晓风。已许冰霜分我瑩，尽饶桃杏向人红。能诗自有倪夫子，何必滁阳觅醉翁。
又同赏落梅二首·其一
作者：郭祥正
朝代：宋

江梅千片惜离披，更向风前把一卮。冷艳不辞今日舞，清香还是隔年期。客经易水忘归处，云倚巫山欲散时。安得不吟仍不饮，满头华发拟何为。
又同赏落梅二首·其一
作者：郭祥正
朝代：宋

江梅千片惜离披，更向风前把一巵。
冷艷不辞今日舞，清香还是隔年期。
客经易水忘归处，云倚巫山欲散时。
安得不吟仍不饮，满头华髮拟何为。
又同赏落梅二首·其二
作者：郭祥正
朝代：宋

谁惜东园玉树空，且携樽酒与君同。盈盈素艳辞寒萼，浥浥馀香散晓风。已许冰霜分我瑩，尽饶桃杏向人红。能诗自有倪夫子，何必滁阳觅醉翁。
又同赏落梅二首·其二
作者：郭祥正
朝代：宋
体裁：七言律诗

谁惜东园玉树空，且携樽酒与君同。盈盈素艳辞寒萼，浥浥馀香散晓风。已许冰霜分我莹，尽饶桃杏向人红。能诗自有倪夫子，何必滁阳觅醉翁。
又同赏落梅二首·其二
作者：郭祥正
朝代：宋

谁惜东园玉树空，且携樽酒与君同。
盈盈素艷辞寒萼，浥浥余香散晓风。
已许冰霜分我莹，尽饶桃杏向人红。
能诗自有倪夫子，何必滁阳觅醉翁。
又和
作者：郭祥正
朝代：宋

关关禽语弄轻风，决决田流上下通。行过小桥穿竹坞，山花时见一枝红。无数幽花覆水香，一条轻素引烟长。客情春恨都谙尽，把笔题诗独绕廊。新莺求友出林飞，谷谷催耕着处啼。野渡无人芳草碧，前山欲雨暮云低。斜日会扶岚气暖，好风能送笛声长。倦投芳草人人醉，流出残花涧涧香。花枝自倚青春笑，客恨须凭浊酒迷。望断夕阳无问处，只今应照故园西。春事须臾不可留，花枝争上少年头。欲乘舴艋凌波去，何处佳人似莫愁。花笑莺啼酒可沽，山光水影淡烟敷。垂杨欲碍春归路，更放轻绵匝地铺。营巢新燕惊垂幕，采蕊娇蜂避落花。着处风光浓似酒，行人何事苦思家。寻春眷眷惜春回，四序相新一气催。桃李无言贪结子，野棠閒淡为谁开。盈筐斗草红裙女，亸袖香毬白面郎。归去不嫌清夜冷，李花枝上月凝霜。
又和·其一
作者：郭祥正
朝代：宋
体裁：七言绝句

关关禽语弄轻风，决决田流上下通。行过小桥穿竹坞，山花时见一枝红。
又和·其一
作者：郭祥正
朝代：宋

關關禽語弄輕風，决决田流上下通。
行過小橋穿竹塢，山花時見一枝紅。
又和·其一〇
作者：郭祥正
朝代：宋

盈筐鬭草紅裙女，嚲袖香毬白面郎。
歸去不嫌清夜冷，李花枝上月凝霜。
又和·其七
作者：郭祥正
朝代：宋
体裁：七言绝句

花笑莺啼酒可沽，山光水影淡烟敷。垂杨欲碍春归路，更放轻绵匝地铺。
又和·其七
作者：郭祥正
朝代：宋

花笑鶯啼酒可沽，山光水影淡烟敷。
垂楊欲礙春歸路，更放輕綿匝地鋪。
又和·其三
作者：郭祥正
朝代：宋
体裁：七言绝句

新莺求友出林飞，谷谷催耕着处啼。野渡无人芳草碧，前山欲雨暮云低。
又和·其三
作者：郭祥正
朝代：宋

新鶯求友出林飛，穀穀催耕着處啼。
野渡無人芳草碧，前山欲雨暮雲低。
又和·其九
作者：郭祥正
朝代：宋
体裁：七言绝句

寻春眷眷惜春回，四序相新一气催。桃李无言贪结子，野棠閒淡为谁开。
又和·其九
作者：郭祥正
朝代：宋

尋春眷眷惜春回，四序相新一氣催。
桃李無言貪結子，野棠閒淡爲誰開。
又和·其二
作者：郭祥正
朝代：宋

无数幽花覆水香，一条轻素引烟长。客情春恨都谙尽，把笔题诗独绕廊。
又和·其二
作者：郭祥正
朝代：宋

无数幽花覆水香，一条轻素引烟长。
客情春恨都谙尽，把笔题诗独遶廊。
又和·其二
作者：郭祥正
朝代：宋

無數幽花覆水香，一條輕素引烟長。
客情春恨都諳盡，把筆題詩獨遶廊。
又和·其五
作者：郭祥正
朝代：宋

花枝自倚青春笑，客恨須憑濁酒迷。
望斷夕陽無問處，只今應照故園西。
又和·其五
作者：郭祥正
朝代：宋
体裁：七言绝句

花枝自倚青春笑，客恨须凭浊酒迷。望断夕阳无问处，只今应照故园西。
又和·其八
作者：郭祥正
朝代：宋

營巢新燕驚垂幙，採蕊嬌蜂避落花。
着處風光濃似酒，行人何事苦思家。
又和·其八
作者：郭祥正
朝代：宋

营巢新燕惊垂幕，采蕊娇蜂避落花。着处风光浓似酒，行人何事苦思家。
又和·其八
作者：郭祥正
朝代：宋

营巢新燕惊垂幙，采蕊娇蜂避落花。
着处风光浓似酒，行人何事苦思家。
又和·其六
作者：郭祥正
朝代：宋

春事須臾不可留，花枝爭上少年頭。
欲乘舴艋凌波去，何處佳人似莫愁。
又和·其六
作者：郭祥正
朝代：宋
体裁：七言绝句

春事须臾不可留，花枝争上少年头。欲乘舴艋凌波去，何处佳人似莫愁。
又和·其十
作者：郭祥正
朝代：宋
体裁：七言绝句

盈筐斗草红裙女，亸袖香毬白面郎。归去不嫌清夜冷，李花枝上月凝霜。
又和·其四
作者：郭祥正
朝代：宋
体裁：七言绝句

斜日会扶岚气暖，好风能送笛声长。倦投芳草人人醉，流出残花涧涧香。
又和·其四
作者：郭祥正
朝代：宋

斜日會扶嵐氣暖，好風能送笛聲長。
倦投芳草人人醉，流出殘花澗澗香。
又和英伯四首
作者：郭祥正
朝代：宋

亭出林峦表，春归气象明。江晴稚子浴，田暖老夫耕。弱柳禁风力，游丝奈客情。欲归归未得，愁听杜鹃声。野兴怜诗逸，春酲要酒扶。登临同俊哲，笑傲不羁孤。日落金霞卷，江翻雪浪铺。闽山又寒食，何日到东吴。亭临天外构，春物望中明。客兴托诗酒，野心怜钓耕。露花如有恨，风柳自含情。何事子规鸟，故为肠断声。开亭当险绝，疑有百神扶。江静群鸥集，天空一鹗孤。落英红锦碎，狂絮白毡铺。试问江南信，归帆至自吴。
又和英伯四首·其一
作者：郭祥正
朝代：宋
体裁：五言律诗

亭出林峦表，春归气象明。江晴稚子浴，田暖老夫耕。弱柳禁风力，游丝奈客情。欲归归未得，愁听杜鹃声。
又和英伯四首·其一
作者：郭祥正
朝代：宋

亭出林巒表，春歸氣象明。
江晴稚子浴，田暖老夫耕。
弱柳禁風力，游絲奈客情。
欲歸歸未得，愁聽杜鵑聲。
又和英伯四首·其三
作者：郭祥正
朝代：宋

亭临天外构，春物望中明。客兴托诗酒，野心怜钓耕。露花如有恨，风柳自含情。何事子规鸟，故为肠断声。
又和英伯四首·其三
作者：郭祥正
朝代：宋

亭临天外构，春物望中明。
客兴託诗酒，野心怜钓耕。
露花如有恨，风柳自含情。
何事子规鸟，故为肠断声。
又和英伯四首·其三
作者：郭祥正
朝代：宋

亭臨天外構，春物望中明。
客興託詩酒，野心憐釣耕。
露花如有恨，風柳自含情。
何事子規鳥，故爲腸斷聲。
又和英伯四首·其二
作者：郭祥正
朝代：宋
体裁：五言律诗

野兴怜诗逸，春酲要酒扶。登临同俊哲，笑傲不羁孤。日落金霞卷，江翻雪浪铺。闽山又寒食，何日到东吴。
又和英伯四首·其二
作者：郭祥正
朝代：宋

野興憐詩逸，春酲要酒扶。
登臨同俊哲，笑傲不羈孤。
日落金霞卷，江翻雪浪鋪。
閩山又寒食，何日到東吳。
又和英伯四首·其四
作者：郭祥正
朝代：宋

开亭当险绝，疑有百神扶。
江静羣鸥集，天空一鹗孤。
落英红锦碎，狂絮白毡铺。
试问江南信，归帆至自吴。
又和英伯四首·其四
作者：郭祥正
朝代：宋

开亭当险绝，疑有百神扶。江静群鸥集，天空一鹗孤。落英红锦碎，狂絮白毡铺。试问江南信，归帆至自吴。
又和英伯四首·其四
作者：郭祥正
朝代：宋

開亭當險絕，疑有百神扶。
江靜羣鷗集，天空一鶚孤。
落英紅錦碎，狂絮白氈鋪。
試問江南信，歸帆至自吳。
双泉轩赠太平守梁正叔
作者：郭祥正
朝代：宋

开池得双泉，因泉构华屋。
池中种菱荇，池上列花竹。
与春蘸新红，遇风摇净绿。
轻鸥自飞舞，纤鳞随出缩。
操舟往江海，端忧龙蜃触。
卷衣入山林，而防虎狼欲。
岂如一凭栏，俯仰快心目。
朝吟吟有余，暮醉醉不足。
双泉长涓涓，比公享天禄。
公归民怀公，听我双泉曲。
双泉轩赠太平守梁正叔
作者：郭祥正
朝代：宋

开池得双泉，因泉构华屋。池中种菱荇，池上列花竹。与春蘸新红，遇风摇净绿。轻鸥自飞舞，纤鳞随出缩。操舟往江海，端忧龙蜃触。卷衣入山林，而防虎狼欲。岂如一凭栏，俯仰快心目。朝吟吟有馀，暮醉醉不足。双泉长涓涓，比公享天禄。公归民怀公，听我双泉曲。
双溪呈帅座颖叔
作者：郭祥正
朝代：宋

双溪流过碧湾湾，两带青罗绕玉环。入海未甘随咸卤，助公吟笔泻潺湲。
双溪呈帅座颖叔
作者：郭祥正
朝代：宋

双溪流过碧湾湾，两带青罗遶玉环。
入海未甘随咸卤，助公吟笔泻潺湲。
古剑歌
作者：郭祥正
朝代：宋

古有名剑似秋水，龙盘虎拏焰欲起。
鸡林削铁不足言，昆吾百炼安足齿。
淬花曾莹鸊鹈膏，掉箾却敲鸾凤髓。
忆昔破敌如破竹，带霜飞渡桑干曲。
电光昼闪白日匿，魑魅走逃罔魉伏。
于今锈涩混铅刀，夜凉风雨青龙哭。
冰翼云淡雪花白，血痕冷剥苔花绿。
我来拔鞘秋风前，毛髪凛凛肝胆寒。
书生无用暂挂壁，夜来虎气腾重泉。
酒酣闻鸡起欲舞，明星错落银河旋。
吾闻神物不终藏，丰城紫氛斗牛旁。
及时与人成大功，岂肯弃置钝锋铓。
会当斩蛟深入吴潭裏，不然仗汝西域击名王。
古剑歌
作者：郭祥正
朝代：宋

古有名剑似秋水，龙盘虎拿焰欲起。鸡林削铁不足言，昆吾百炼安足齿。淬花曾瑩鸊鹈膏，掉箾却敲鸾凤髓。忆昔破敌如破竹，带霜飞渡桑乾曲。电光昼闪白日匿，魑魅走逃罔魉伏。于今锈涩混铅刀，夜凉风雨青龙哭。冰翼云淡雪花白，血痕冷剥苔花绿。我来拔鞘秋风前，毛发凛凛肝胆寒。书生无用暂挂壁，夜来虎气腾重泉。酒酣闻鸡起欲舞，明星错落银河旋。吾闻神物不终藏，丰城紫氛斗牛旁。及时与人成大功，岂肯弃置钝锋铓。会当斩蛟深入吴潭里，不然仗汝西域击名王。
古剑歌
作者：郭祥正
朝代：宋
体裁：古风

古有名剑似秋水，龙盘虎拿焰欲起。鸡林削铁不足言，昆吾百炼安足齿。淬花曾莹鸊鹈膏，掉箾却敲鸾凤髓。忆昔破敌如破竹，带霜飞渡桑乾曲。电光昼闪白日匿，魑魅走逃罔魉伏。于今锈涩混铅刀，夜凉风雨青龙哭。冰翼云淡雪花白，血痕冷剥苔花绿。我来拔鞘秋风前，毛发凛凛肝胆寒。书生无用暂挂壁，夜来虎气腾重泉。酒酣闻鸡起欲舞，明星错落银河旋。吾闻神物不终藏，丰城紫氛斗牛旁。及时与人成大功，岂肯弃置钝锋铓。会当斩蛟深入吴潭里，不然仗汝西域击名王。
古劍歌
作者：郭祥正
朝代：宋

古有名劍似秋水，龍盤虎拏焰欲起。
雞林削鐵不足言，昆吾百煉安足齒。
淬花曾瑩鸊鵜膏，掉箾卻敲鸞鳳髓。
憶昔破敵如破竹，带霜飛渡桑乾曲。
電光晝閃白日匿，魑魅走逃罔魎伏。
於今鏽澀混鉛刀，夜涼風雨青龍哭。
冰翼雲淡雪花白，血痕冷剝苔花綠。
我來拔鞘秋風前，毛髪凜凜肝膽寒。
書生無用暫掛壁，夜來虎氣騰重泉。
酒酣聞雞起欲舞，明星錯落銀河旋。
吾聞神物不終藏，豐城紫氛斗牛旁。
及時與人成大功，豈肯棄置鈍鋒鋩。
會當斬蛟深入吳潭裏，不然仗汝西域擊名王。
古松行
作者：郭祥正
朝代：宋

空山古松閱人代，黛色銅姿終不改。
蚴蟉詰曲還相向，千尋氣結雲靉靆。
風雨冥冥秋氣深，耳邊往往蒼龍吟。
蓬萊仙子有無間，往來白鶴晝常陰。
百尺樛枝拓金戟，山中十月飛霹靂。
千年化作虬龍形，流脂下見成靈珀。
方今樓閣連飛甍，斧斤未敢來相傾。
晦冥神物共訶護，一物鍾靈無不輕。
我來撫此重嘆息，造物由來貴孤直。
趺坐松前日將暝，謖謖寒風落巾幘。
古松行
作者：郭祥正
朝代：宋

空山古松阅人代，黛色铜姿终不改。蚴蟉诘曲还相向，千寻气结云叆叇。风雨冥冥秋气深，耳边往往苍龙吟。蓬莱仙子有无间，往来白鹤昼常阴。百尺樛枝拓金戟，山中十月飞霹雳。千年化作虬龙形，流脂下见成灵珀。方今楼阁连飞甍，斧斤未敢来相倾。晦冥神物共诃护，一物钟灵无不轻。我来抚此重叹息，造物由来贵孤直。趺坐松前日将暝，谡谡寒风落巾帻。
古松行
作者：郭祥正
朝代：宋

空山古松阅人代，黛色铜姿终不改。
蚴蟉诘曲还相向，千寻气结云叆叇。
风雨冥冥秋气深，耳边往往苍龙吟。
蓬莱仙子有无间，往来白鹤昼常阴。
百尺樛枝拓金戟，山中十月飞霹雳。
千年化作虬龙形，流脂下见成灵珀。
方今楼阁连飞甍，斧斤未敢来相倾。
晦冥神物共诃护，一物钟灵无不轻。
我来抚此重嘆息，造物由来贵孤直。
趺坐松前日将暝，谡谡寒风落巾帻。
古羊江口
作者：郭祥正
朝代：宋
体裁：七言绝句

古羊江口两山阴，野客停挠为一吟。面逆寒风望苍翠，老来唯有爱山心。
古羊江口
作者：郭祥正
朝代：宋

古羊江口兩山陰，野客停撓爲一吟。
面逆寒風望蒼翠，老來唯有愛山心。
句
作者：郭祥正
朝代：宋

明月随人渡流水。欲寻铁索排桥处，只有杨花惨客愁。我爱临漳郡，地兼山海秀。落日疏云催晚景，残花美酒送闲心。
句·其一
作者：郭祥正
朝代：宋

明月随人渡流水。
句·其一
作者：郭祥正
朝代：宋

明月隨人渡流水。
句·其三
作者：郭祥正
朝代：宋

我愛臨漳郡，地兼山海秀。
句·其三
作者：郭祥正
朝代：宋

我爱临漳郡，地兼山海秀。
句·其二
作者：郭祥正
朝代：宋

欲寻铁索排桥处，只有杨花惨客愁。
句·其二
作者：郭祥正
朝代：宋

欲尋鐵索排橋處，只有楊花慘客愁。
可惜
作者：郭祥正
朝代：宋

可惜花飛盡，春歸客未歸。
艱難行路險，老大賞心稀。
翰墨誰曾問，漁樵與願違。
江干空駐目，藜杖得相依。
可惜
作者：郭祥正
朝代：宋
体裁：五言律诗

可惜花飞尽，春归客未归。艰难行路险，老大赏心稀。翰墨谁曾问，渔樵与愿违。江干空驻目，藜杖得相依。
史充侍禁以简问予小舟摇兀绝句戏谢
作者：郭祥正
朝代：宋

渡江乘兴泊江干，草衬残花色未乾。惯在钓鱼船上住，一蓑一笠伴春寒。
史充侍禁以简问予小舟摇兀绝句戏谢
作者：郭祥正
朝代：宋

渡江乘兴泊江干，草衬残花色未干。
惯在钓鱼船上住，一蓑一笠伴春寒。
史充侍禁以簡問予小舟搖兀絕句戲謝
作者：郭祥正
朝代：宋

渡江乘興泊江干，草襯殘花色未乾。
慣在釣魚船上住，一蓑一笠伴春寒。
史君梁奉議送客至高明軒爲予言登覽之勝作四韻戲寄
作者：郭祥正
朝代：宋

史君送客陟高臺，天宇澄清四望開。
一字横空霜雁去，兩眉分碧楚江來。
廟堂孰是調羮手，郡國猶淹濟世才。
新酒正香鱸蟹美，籃輿何日許重陪。
史君梁奉议送客至高明轩为予言登览之胜作四韵戏寄
作者：郭祥正
朝代：宋

史君送客陟高台，天宇澄清四望开。
一字横空霜雁去，两眉分碧楚江来。
庙堂孰是调羮手，郡国犹淹济世才。
新酒正香鲈蟹美，篮舆何日许重陪。
史君梁奉议送客至高明轩为予言登览之胜作四韵戏寄
作者：郭祥正
朝代：宋

史君送客陟高台，天宇澄清四望开。一字横空霜雁去，两眉分碧楚江来。庙堂孰是调羹手，郡国犹淹济世才。新酒正香鲈蟹美，篮舆何日许重陪。
合肥何公桧部使者杨公潜古命予赋之
作者：郭祥正
朝代：宋

合肥有老桧，得名自何公。何公何代人，名迹了莫穷。高枝偃羽盖，低枝卧苍龙。盘根彻厚地，疏影落寒空。荏苒九天碧，仍为烟雾濛。相传魏武帝，解甲休铁骢。尝坐此桧下，吞吴未成功。至今晦暝夕，往往扬英风。我公心好古，清标耸千峰。鉴赏挥巨笔，丹青孰为工。璨璨发明玉，琤琤叩丝桐。谈笑走兵役，垣墙密泥封。拂拭枯折干，一助春风融。愿回拔山力，移植明光宫。
合肥何公桧部使者杨公潜古命予赋之
作者：郭祥正
朝代：宋

合肥有老桧，得名自何公。
何公何代人，名迹了莫穷。
高枝偃羽盖，低枝卧苍龙。
盘根彻厚地，疏影落寒空。
荏苒九天碧，仍为烟雾蒙。
相传魏武帝，解甲休铁骢。
尝坐此桧下，吞吴未成功。
至今晦暝夕，往往扬英风。
我公心好古，清标耸千峰。
鉴赏挥巨笔，丹青孰为工。
璨璨发明玉，琤琤叩丝桐。
谈笑走兵役，垣墻密泥封。
拂拭枯折干，一助春风融。
愿回拔山力，移植明光宫。
合肥何公檜部使者楊公潛古命予賦之
作者：郭祥正
朝代：宋

合肥有老檜，得名自何公。
何公何代人，名跡了莫窮。
高枝偃羽蓋，低枝卧蒼龍。
盤根徹厚地，疏影落寒空。
荏苒九天碧，仍爲烟霧濛。
相傳魏武帝，解甲休鐵驄。
嘗坐此檜下，吞吳未成功。
至今晦暝夕，往往揚英風。
我公心好古，清標聳千峰。
鑒賞揮巨筆，丹青孰爲工。
璨璨發明玉，琤琤叩絲桐。
談笑走兵役，垣墻密泥封。
拂拭枯折幹，一助春風融。
願回拔山力，移植明光宫。
合肥李天貺朝請招鍾離公序中散吳淵卿長官洎予同飲家園懷疏閣
作者：郭祥正
朝代：宋

一閣横空連野水，久客歸來洗雙耳。
二疏雖解散黄金，家園未必臨清泚。
坐見紛紛烟雨入，千里瀟湘畫圖濕。
魚鳥相忘蒲荇深，兩岸桃花爲春泣。
鍾離辭榮已三品，吳令早休今八十。
我亦棄官姑孰閑，邂逅相過手重執。
閣前旋解青板船，呼童移櫂選清淵。
四人白髮笑且飲，岸人疑是商山仙。
亦如賀監在東吳，醉下山陰弄鏡湖。
月色蓮香迷近遠，且要李白騎鯨魚。
古人今人樂如此，出處無瑕傲生死。
君不見功成不退人，重著藍衫脱金紫。
合肥李天贶朝请招钟离公序中散吴渊卿长官洎予同饮家园怀疏阁
作者：郭祥正
朝代：宋

一阁横空连野水，久客归来洗双耳。二疏虽解散黄金，家园未必临清泚。坐见纷纷烟雨入，千里潇湘画图湿。鱼鸟相忘蒲荇深，两岸桃花为春泣。钟离辞荣已三品，吴令早休今八十。我亦弃官姑孰闲，邂逅相过手重执。阁前旋解青板船，呼童移棹选清渊。四人白发笑且饮，岸人疑是商山仙。亦如贺监在东吴，醉下山阴弄镜湖。月色莲香迷近远，且要李白骑鲸鱼。古人今人乐如此，出处无瑕傲生死。君不见功成不退人，重著蓝衫脱金紫。
合肥李天贶朝请招钟离公序中散吴渊卿长官洎予同饮家园怀疏阁
作者：郭祥正
朝代：宋

一阁横空连野水，久客归来洗双耳。
二疏虽解散黄金，家园未必临清泚。
坐见纷纷烟雨入，千里潇湘画图湿。
鱼鸟相忘蒲荇深，两岸桃花为春泣。
钟离辞荣已三品，吴令早休今八十。
我亦弃官姑孰闲，邂逅相过手重执。
阁前旋解青板船，呼童移棹选清渊。
四人白髮笑且饮，岸人疑是商山仙。
亦如贺监在东吴，醉下山阴弄镜湖。
月色莲香迷近远，且要李白骑鲸鱼。
古人今人乐如此，出处无瑕傲生死。
君不见功成不退人，重着蓝衫脱金紫。
合肥逢清琏上人
作者：郭祥正
朝代：宋

闽国衣冠后，羌庐法性师。江河倾辨说，冰雪净容仪。塔影龙蛇护，松声猿鹤悲。门人忽相过，话旧涕空垂。
合肥逢清琏上人
作者：郭祥正
朝代：宋

闽国衣冠后，羌庐法性师。
江河倾辨说，冰雪凈容仪。
塔影龙蛇护，松声猿鹤悲。
门人忽相过，话旧涕空垂。
合肥逢清璉上人
作者：郭祥正
朝代：宋

閩國衣冠後，羌廬法性師。
江河傾辨說，冰雪凈容儀。
塔影龍蛇護，松聲猿鶴悲。
門人忽相過，話舊涕空垂。
吉州仙都觀覽前守李獻父留題
作者：郭祥正
朝代：宋

乍出鋒鋩贛石來，仙都忽見五雲開。
霓幡閃閃排真馭，珠網重重覆絳臺。
照水碧蓮猶未變，遶壇紅杏亦新栽。
劉郎去後誰行樂，壁上龍蛇半紫苔。
吉州仙都观览前守李献父留题
作者：郭祥正
朝代：宋

乍出锋铓赣石来，仙都忽见五云开。霓幡闪闪排真驭，珠网重重覆绛台。照水碧莲犹未变，绕坛红杏亦新栽。刘郎去后谁行乐，壁上龙蛇半紫苔。
吉州仙都观览前守李献父留题
作者：郭祥正
朝代：宋

乍出锋铓赣石来，仙都忽见五云开。
霓幡闪闪排真驭，珠网重重覆绛台。
照水碧莲犹未变，遶坛红杏亦新栽。
刘郎去后谁行乐，壁上龙蛇半紫苔。
吊故友吴延之屯田
作者：郭祥正
朝代：宋

吴老归泉后，人间未有君。春深来阳草，月乱采江云。孤啸猿求侣，哀鸣雁失群。姑溪一樽酒，遥酹五峰坟。
吊明惠师
作者：郭祥正
朝代：宋

平云寄隐尽成灰，三十年间一梦回。言说已无形影在，屋梁残月送馀哀。
吊黄塘寺知白上人
作者：郭祥正
朝代：宋

今日黄塘寺，昔年知白师。悟禅兼悟律，能画亦能诗。旧卷春涵瞑，新坟月掩悲。馀生我何有，骑马送衰迟。
同刘继邺秀才游岳麓登法华台呈如水长老
作者：郭祥正
朝代：宋

南出长沙城，西渡潇湘水。
谁铺碧鲛绡，迥透黄金底。
中分橘直洲，隐若鳌背起。
府邑古称雄，地势信少比。
苟非仁义图，畴将甲兵洗。
晚色烟雾开，人家明镜裏。
斯须舍舟楫，纵步踏兰芷。
遥遥望松门，物象愈奇伟。
枝叶既不繁，霜雪讵能毁。
传云陶将军，屯营手植此。
至今凌云气，犹如大君子。
纔过清风峡，路转不容跬。
尘寰自此隔，佛界朗瞻跂。
层梯上重门，绘塑光炜炜。
皓鹤去无踪，寒泉但清泚。
遂登法华台，平目瞰千里。
返惊人世卑，堑壁徒为耳。
连甍十万户，罗列在案几。
想当韩杜时，荆棘晦遗址。
不见湘西篇，惟夸道林美。
幸同刘子来，纵视眼不眯。
作诗君勿谦，前辈尚可拟。
挥笔方争豪，求心翻自鄙。
请看梁上题，半是泉中鬼。
白髪纒利名，何由外生死。
道师深悟禅，软语听亹亹。
明驱三乘车，济我岸超彼。
台名将谓何，此喻有深理。
香色存天然，了不染泥滓。
救物运真悲，得法终日喜。
同刘继邺秀才游岳麓登法华台呈如水长老
作者：郭祥正
朝代：宋

南出长沙城，西渡潇湘水。谁铺碧鲛绡，迥透黄金底。中分橘直洲，隐若鳌背起。府邑古称雄，地势信少比。苟非仁义图，畴将甲兵洗。晚色烟雾开，人家明镜里。斯须舍舟楫，纵步踏兰芷。遥遥望松门，物象愈奇伟。枝叶既不繁，霜雪讵能毁。传云陶将军，屯营手植此。至今凌云气，犹如大君子。才过清风峡，路转不容跬。尘寰自此隔，佛界朗瞻跂。层梯上重门，绘塑光炜炜。皓鹤去无踪，寒泉但清泚。遂登法华台，平目瞰千里。返惊人世卑，堑壁徒为耳。连甍十万户，罗列在案几。想当韩杜时，荆棘晦遗址。不见湘西篇，惟誇道林美。幸同刘子来，纵视眼不眯。作诗君勿谦，前辈尚可拟。挥笔方争豪，求心翻自鄙。请看梁上题，半是泉中鬼。白发缠利名，何由外生死。道师深悟禅，软语听亹亹。明驱三乘车，济我岸超彼。台名将谓何，此喻有深理。香色存天然，了不染泥滓。救物运真悲，得法终日喜。
同劉繼鄴秀才遊嶽麓登法華臺呈如水長老
作者：郭祥正
朝代：宋

南出長沙城，西渡瀟湘水。
誰鋪碧鮫綃，迥透黄金底。
中分橘直洲，隱若鼇背起。
府邑古稱雄，地勢信少比。
苟非仁義圖，疇將甲兵洗。
晚色烟霧開，人家明鏡裏。
斯須捨舟楫，縱步踏蘭芷。
遥遥望松門，物象愈奇偉。
枝葉既不繁，霜雪詎能毁。
傳云陶將軍，屯營手植此。
至今凌雲氣，猶如大君子。
纔過清風峽，路轉不容跬。
塵寰自此隔，佛界朗瞻跂。
層梯上重門，繪塑光煒煒。
皓鶴去無蹤，寒泉但清泚。
遂登法華臺，平目瞰千里。
返驚人世卑，塹壁徒爲耳。
連甍十萬戶，羅列在案几。
想當韓杜時，荆棘晦遺址。
不見湘西篇，惟誇道林美。
幸同劉子來，縱視眼不眯。
作詩君勿謙，前輩尚可擬。
揮筆方爭豪，求心翻自鄙。
請看梁上題，半是泉中鬼。
白髪纒利名，何由外生死。
道師深悟禪，軟語聽亹亹。
明驅三乘車，濟我岸超彼。
臺名將謂何，此喻有深理。
香色存天然，了不染泥滓。
救物運真悲，得法終日喜。
同崔员外访陈安国隐居
作者：郭祥正
朝代：宋
体裁：五言律诗

共出尘埃外，来寻董监家。未能穿草屩，且欲驾柴车。谷断双桥险，门荒一径斜。客心聊为洗，石鼎煮新茶。
同崔員外訪陳安國隱居
作者：郭祥正
朝代：宋

共出塵埃外，來尋董監家。
未能穿草屩，且欲駕柴車。
谷斷雙橋險，門荒一徑斜。
客心聊爲洗，石鼎煮新茶。
同留二君仪登高明轩
作者：郭祥正
朝代：宋

羁客厌卑湿，登轩喜高明。红日檐下度，白云窗半生。并吞山川秀，映带楼殿平。舟航济吴楚，笑语落蓬瀛。春风时一来，百鸟相和鸣。隔墙酒可沽，千金为君倾。既绝世上趣，雅遂林中情。勿云暮霭合，更望孤蟾升。
同留二君仪登高明轩
作者：郭祥正
朝代：宋

羁客厌卑湿，登轩喜高明。
红日檐下度，白云窗半生。
并吞山川秀，映带楼殿平。
舟航济吴楚，笑语落蓬瀛。
春风时一来，百鸟相和鸣。
隔墻酒可沽，千金为君倾。
既绝世上趣，雅遂林中情。
勿云暮霭合，更望孤蟾升。
同留二君儀登高明軒
作者：郭祥正
朝代：宋

羈客厭卑濕，登軒喜高明。
紅日簷下度，白雲窗半生。
并吞山川秀，映带樓殿平。
舟航濟吳楚，笑語落蓬瀛。
春風時一來，百鳥相和鳴。
隔墻酒可沽，千金爲君傾。
既絕世上趣，雅遂林中情。
勿云暮靄合，更望孤蟾升。
同穎叔修撰游吳圃分得須字
作者：郭祥正
朝代：宋

地與浮丘接，花如錦帳鋪。
杜康傾琥珀，海若獻珊瑚。
老竹爭抽笋，幽禽自引雛。
人生行樂爾，富貴亦何須。
同穎叔修撰登蕃塔
作者：郭祥正
朝代：宋

寶塔疑神運，擎天此柱雄。
勢分吳越半，影插斗牛中。
拔地無層限，登霄有路通。
三城依作鎮，一海自横空。
禮佛諸蕃異，焚香與漢同。
祝堯齊北極，望舶請南風。
瑞氣凝仙露，靈光散玉虹。
鐸音爭響亮，春色正冲融。
視筆添清逸，凭欄洗困蒙。
更當高萬丈，吾欲跨冥鴻。
同萧英伯登净惠寺山亭二首
作者：郭祥正
朝代：宋

策杖轻衣惬，凭栏远目明。清江排暮钓，绿野碎春耕。嗜酒今非勇，题诗尚有情。薄游攀俊德，唐相旧家声。一径穿林麓，幽人借杖扶。西山螺顶秀，南塔笔锋孤。好鸟当花语，轻烟衬草铺。登临情未足，暝色欲吞吴。
同萧英伯登凈惠寺山亭二首·其一
作者：郭祥正
朝代：宋
体裁：五言律诗

策杖轻衣惬，凭栏远目明。清江排暮钓，绿野碎春耕。嗜酒今非勇，题诗尚有情。薄游攀俊德，唐相旧家声。
同萧英伯登凈惠寺山亭二首·其二
作者：郭祥正
朝代：宋
体裁：五言律诗

一径穿林麓，幽人借杖扶。西山螺顶秀，南塔笔锋孤。好鸟当花语，轻烟衬草铺。登临情未足，暝色欲吞吴。
同萧英伯登陈安止啸堂
作者：郭祥正
朝代：宋

食讫雨初霁，相将陟高台。缥缈临诸峰，幔卷浓云开。秀特不可掩，擎天碧崔嵬。漳流欲赴海，澎湃西南来。阴阴荔子木，合抱何年栽。幽鸟转枝语，清风与春回。佛宫四面出，绀碧疑蓬莱。寓隐得斯地，足以摅君怀。方庭有兰芷，近郭无虎豺。万事不挂虑，长年效僧斋。一为孙登啸，而与数子谐。顾我病且老，况复时运乖。儿归半道死，旅棺未葬埋。破甑已弃物，乃非君子侪。从游得无玷，泯默甘摈排。
同萧英伯登陈安止啸堂
作者：郭祥正
朝代：宋

食讫雨初霁，相将陟高台。
缥缈临诸峰，幔卷浓云开。
秀特不可掩，擎天碧崔嵬。
漳流欲赴海，澎湃西南来。
阴阴荔子木，合抱何年栽。
幽鸟转枝语，清风与春回。
佛宫四面出，绀碧疑蓬莱。
寓隐得斯地，足以摅君怀。
方庭有兰芷，近郭无虎豺。
万事不挂虑，长年效僧斋。
一为孙登啸，而与数子谐。
顾我病且老，况復时运乖。
儿归半道死，旅棺未葬埋。
破甑已弃物，乃非君子侪。
从游得无玷，泯默甘摈排。
同蒋颖叔林和中游郁孤台
作者：郭祥正
朝代：宋

匹马初从瘴岭来，登临喜上郁孤台。郁然而孤插天半，乱山却出晴云堆。双溪倒流玉绡飐，万屋蘸碧长城开。扪参历井岂足数，俯栏引手持斗魁。月空银浪试一酌，坐忧桂树生黄埃。妙娥舞袖回白雪，琵琶十面轰春雷。吟笺分轴造险语，酒令行赏无停杯。哀猿不断片帆没，归鸟自送残阳颓。脱身我作耕钓客，两翁均是岩廊材。共游绝境发佳唱，骊珠射目精光皑。升沈从此遂分手，愿借惠泽苏蒿莱。
同蒋颖叔林和中游鬰孤台
作者：郭祥正
朝代：宋

匹马初从瘴岭来，登临喜上鬰孤台。
鬰然而孤插天半，乱山却出晴云堆。
双溪倒流玉绡飐，万屋蘸碧长城开。
扪参历井岂足数，俯栏引手持斗魁。
月空银浪试一酌，坐忧桂树生黄埃。
妙娥舞袖回白雪，琵琶十面轰春雷。
吟笺分轴造险语，酒令行赏无停杯。
哀猿不断片帆没，归鸟自送残阳頽。
脱身我作耕钓客，两翁均是岩廊材。
共游绝境发佳唱，骊珠射目精光皑。
升沈从此遂分手，愿借惠泽苏蒿莱。
同蒋颖叔殿院游昭亭山广教寺
作者：郭祥正
朝代：宋

晴光散余翳，佳辰值清和。
联车不辞远，共登昭亭阿。
步夷惬苍石，缘险扪修萝。
迥出白云上，俯瞰飞鸟过。
凌霄插危观，裂地注明河。
微风解兰芷，广陂浴鳬鹅。
潭潭紫华君，左右森矛戈。
雷电在呼吸，玉帛荐牲牺。
庙食溢千载，佑民理无讹。
崔碑梦恊吉，谢守诗载歌。
却憩林下寺，裴颜迹尤多。
丹青业已晦，长髯但皤皤。
笔画肖家法，燕尾无偏颇。
览古发遐想，缘情还独哦。
逢时不荣达，憔悴同苫蓑。
嗒焉姑自丧，安之如命何。
彼美蒋御史，道术追雄轲。
眄予委泥涸，有意倾余波。
荐士古来重，披剑今则那。
书为昭亭篇，昭亭崕可磨。
同蒋颖叔殿院游昭亭山广教寺
作者：郭祥正
朝代：宋

晴光散馀翳，佳辰值清和。联车不辞远，共登昭亭阿。步夷惬苍石，缘险扪修萝。迥出白云上，俯瞰飞鸟过。凌霄插危观，裂地注明河。微风解兰芷，广陂浴凫鹅。潭潭紫华君，左右森矛戈。雷电在呼吸，玉帛荐牲牺。庙食溢千载，祐民理无讹。崔碑梦恊吉，谢守诗载歌。却憩林下寺，裴颜迹尤多。丹青业已晦，长髯但皤皤。笔画肖家法，燕尾无偏颇。览古发遐想，缘情还独哦。逢时不荣达，憔悴同苫蓑。嗒焉姑自丧，安之如命何。彼美蒋御史，道术追雄轲。眄予委泥涸，有意倾馀波。荐士古来重，披剑今则那。书为昭亭篇，昭亭崖可磨。
同蒋颖叔游丁山彰教寺
作者：郭祥正
朝代：宋

北风方苦寒，冰霜昼未消。偶倾御史盖，同上丁山椒。空崖白云宿，拱木猕猴跳。碑皴龟腹裂，泉活龙尾摇。枯松起幽籁，中天奏云韶。苔深鸦发翠，石立壮土翘。荒坟瘗参军，沉魄谁与招。却读乐安词，惨淡窥泬寥。矧复见犹子，危言动清朝。甘心脱豸冠，窜迹投冗寮。公议在后世，美才无吝骄。六经收满腹，辨析皆有条。登山听君语，淙淙碎琼瑶。但惊白日落，归驭不可邀。明发余亦往，安得同渔樵。
同蒋颖叔游丁山彰教寺
作者：郭祥正
朝代：宋

北风方苦寒，冰霜昼未消。
偶倾御史盖，同上丁山椒。
空崖白云宿，拱木猕猴跳。
碑皴龟腹裂，泉活龙尾摇。
枯松起幽籁，中天奏云韶。
苔深鸦髪翠，石立壮土翘。
荒坟瘗参军，沉魄谁与招。
却读乐安词，惨淡窥泬寥。
矧復见犹子，危言动清朝。
甘心脱豸冠，窜迹投冗寮。
公议在后世，美才无吝骄。
六经收满腹，辨析皆有条。
登山听君语，淙淙碎琼瑶。
但惊白日落，归驭不可邀。
明发余亦往，安得同渔樵。
同蔡持正長官觀齊景蒨虞部家藏遠祖成公監修國史誥
作者：郭祥正
朝代：宋

稟稟齊成業，得之權公碑。
逢時初多難，退密安庭闈。
深懷經綸策，起佐虎羆師。
省郎拜侍御，出賑關中饑。
俄登諫諍列，忤旨領一麾。
徐遷河南府，法令嚴張施。
宿奸即誅殄，和氣回霜威。
德宗治勤勞，器公達精微。
付之元化柄，庶績幾純熙。
兼職在國史，直筆信不疑。
皇皇君臣際，忠孝世所推。
宜其源流長，千載尚弗遺。
於今見遠孫，大雅敦形儀。
銀章佩縣印，白玉涵山輝。
丈人與先翁，登科實同時。
相逢進餘烈，語訖及祖基。
家傳唐相誥，綈襲常親攜。
焚香俾一讀，令我增嘆嘻。
璽文儼如新，是亦權公詞。
顧鄭崔許輩，其名各親題。
邈然想高風，拂拂雲霧披。
芬芳一何遠，陰德未少隳。
幾經兵火餘，定有神物持。
不落他人家，後嗣賢可知。
請令妙絕手，模將刻瑤琪。
傳之固無窮，永作來孫規。
同蔡持正长官观齐景茜虞部家藏远祖成公监修国史诰
作者：郭祥正
朝代：宋

禀禀齐成业，得之权公碑。逢时初多难，退密安庭闱。深怀经纶策，起佐虎罴师。省郎拜侍御，出赈关中饥。俄登谏诤列，忤旨领一麾。徐迁河南府，法令严张施。宿奸即诛殄，和气回霜威。德宗治勤劳，器公达精微。付之元化柄，庶绩几纯熙。兼职在国史，直笔信不疑。皇皇君臣际，忠孝世所推。宜其源流长，千载尚弗遗。于今见远孙，大雅敦形仪。银章佩县印，白玉涵山辉。丈人与先翁，登科实同时。相逢进馀烈，语讫及祖基。家传唐相诰，绨袭常亲携。焚香俾一读，令我增叹嘻。玺文俨如新，是亦权公词。顾郑崔许辈，其名各亲题。邈然想高风，拂拂云雾披。芬芳一何远，阴德未少隳。几经兵火馀，定有神物持。不落他人家，后嗣贤可知。请令妙绝手，模将刻瑶琪。传之固无穷，永作来孙规。
同蔡持正长官观齐景蒨虞部家藏远祖成公监修国史诰
作者：郭祥正
朝代：宋

禀禀齐成业，得之权公碑。
逢时初多难，退密安庭闱。
深怀经纶策，起佐虎罴师。
省郎拜侍御，出赈关中饥。
俄登谏诤列，忤旨领一麾。
徐迁河南府，法令严张施。
宿奸即诛殄，和气回霜威。
德宗治勤劳，器公达精微。
付之元化柄，庶绩几纯熙。
兼职在国史，直笔信不疑。
皇皇君臣际，忠孝世所推。
宜其源流长，千载尚弗遗。
于今见远孙，大雅敦形仪。
银章佩县印，白玉涵山辉。
丈人与先翁，登科实同时。
相逢进余烈，语讫及祖基。
家传唐相诰，绨袭常亲携。
焚香俾一读，令我增嘆嘻。
玺文俨如新，是亦权公词。
顾郑崔许辈，其名各亲题。
邈然想高风，拂拂云雾披。
芬芳一何远，阴德未少隳。
几经兵火余，定有神物持。
不落他人家，后嗣贤可知。
请令妙绝手，模将刻瑶琪。
传之固无穷，永作来孙规。
同蔣穎叔林和中游鬰孤臺
作者：郭祥正
朝代：宋

匹馬初從瘴嶺來，登臨喜上鬰孤臺。
鬰然而孤插天半，亂山却出晴雲堆。
雙溪倒流玉綃颭，萬屋蘸碧長城開。
捫參歷井豈足數，俯欄引手持斗魁。
月空銀浪試一酌，坐憂桂樹生黄埃。
妙娥舞袖回白雪，琵琶十面轟春雷。
吟牋分軸造險語，酒令行賞無停盃。
哀猿不斷片帆没，歸鳥自送殘陽頽。
脱身我作耕釣客，兩翁均是巖廊材。
共游絕境發佳唱，驪珠射目精光皚。
升沈從此遂分手，願借惠澤蘇蒿萊。
同蔣穎叔殿院遊昭亭山廣教寺
作者：郭祥正
朝代：宋

晴光散餘翳，佳辰值清和。
聯車不辭遠，共登昭亭阿。
步夷愜蒼石，緣險捫修蘿。
迥出白雲上，俯瞰飛鳥過。
凌霄插危觀，裂地注明河。
微風解蘭芷，廣陂浴鳬鵝。
潭潭紫華君，左右森矛戈。
雷電在呼吸，玉帛薦牲犧。
廟食溢千載，祐民理無訛。
崔碑夢恊吉，謝守詩載歌。
却憩林下寺，裴顔跡尤多。
丹青業已晦，長髯但皤皤。
筆畫肖家法，燕尾無偏頗。
覽古發遐想，緣情還獨哦。
逢時不榮達，憔悴同苫蓑。
嗒焉姑自喪，安之如命何。
彼美蔣御史，道術追雄軻。
眄予委泥涸，有意傾餘波。
薦士古來重，披劍今則那。
書爲昭亭篇，昭亭崕可磨。
同蔣穎叔遊丁山彰教寺
作者：郭祥正
朝代：宋

北風方苦寒，冰霜晝未消。
偶傾御史蓋，同上丁山椒。
空崖白雲宿，拱木獼猴跳。
碑皴龜腹裂，泉活龍尾搖。
枯松起幽籟，中天奏雲韶。
苔深鴉髪翠，石立壯土翹。
荒墳瘞參軍，沉魄誰與招。
卻讀樂安詞，慘淡窺泬寥。
矧復見猶子，危言動清朝。
甘心脫豸冠，竄迹投冗寮。
公議在後世，美才無吝驕。
六經收滿腹，辨析皆有條。
登山聽君語，淙淙碎瓊瑤。
但驚白日落，歸馭不可邀。
明發余亦往，安得同漁樵。
同蕭英伯登凈惠寺山亭二首·其一
作者：郭祥正
朝代：宋

策杖輕衣愜，凭欄遠目明。
清江排暮釣，綠野碎春耕。
嗜酒今非勇，題詩尚有情。
薄游攀俊德，唐相舊家聲。
同蕭英伯登凈惠寺山亭二首·其二
作者：郭祥正
朝代：宋

一徑穿林麓，幽人借杖扶。
西山螺頂秀，南塔筆鋒孤。
好鳥當花語，輕烟襯草鋪。
登臨情未足，暝色欲吞吳。
同蕭英伯登陳安止嘯堂
作者：郭祥正
朝代：宋

食訖雨初霽，相將陟高臺。
縹緲臨諸峰，幔卷濃雲開。
秀特不可掩，擎天碧崔嵬。
漳流欲赴海，澎湃西南來。
陰陰荔子木，合抱何年栽。
幽鳥轉枝語，清風與春回。
佛宫四面出，紺碧疑蓬萊。
寓隱得斯地，足以攄君懷。
方庭有蘭芷，近郭無虎豺。
萬事不掛慮，長年效僧齋。
一爲孫登嘯，而與數子諧。
顧我病且老，况復時運乖。
兒歸半道死，旅棺未葬埋。
破甑已棄物，乃非君子儕。
從遊得無玷，泯默甘擯排。
同許棲默遊華陽洞
作者：郭祥正
朝代：宋

春歸白晝永，庭虚民事退。
尋幽何所之，佳賓幸同載。
出門十餘里，仙者餘跡在。
非實固難評，洞壑茅可愛。
綠蘿垂長簾，秘景得藏晦。
造深揭葦火，陟險汗漸背。
中寛稍可休，仰視覆圓蓋。
石乳忘歲年，物象千萬態。
龍泓紺澄碧，溢溜漸飛灑。
陰森毛骨寒，志往力殊怠。
磨崕記名姓，斯遊定難再。
人生足離合，世役異屯泰。
清風起林杪，蕭瑟動天籟。
歸歟亦何求，盈筐採蘭艾。
同许栖默游华阳洞
作者：郭祥正
朝代：宋

春归白昼永，庭虚民事退。
寻幽何所之，佳宾幸同载。
出门十余里，仙者余迹在。
非实固难评，洞壑茅可爱。
绿萝垂长帘，秘景得藏晦。
造深揭苇火，陟险汗渐背。
中寛稍可休，仰视覆圆盖。
石乳忘岁年，物象千万态。
龙泓绀澄碧，溢溜渐飞洒。
阴森毛骨寒，志往力殊怠。
磨崕记名姓，斯游定难再。
人生足离合，世役异屯泰。
清风起林杪，萧瑟动天籁。
归欤亦何求，盈筐采兰艾。
同许栖默游华阳洞
作者：郭祥正
朝代：宋

春归白昼永，庭虚民事退。寻幽何所之，佳宾幸同载。出门十馀里，仙者馀迹在。非实固难评，洞壑茅可爱。绿萝垂长帘，秘景得藏晦。造深揭苇火，陟险汗渐背。中宽稍可休，仰视覆圆盖。石乳忘岁年，物象千万态。龙泓绀澄碧，溢溜渐飞洒。阴森毛骨寒，志往力殊怠。磨崖记名姓，斯游定难再。人生足离合，世役异屯泰。清风起林杪，萧瑟动天籁。归欤亦何求，盈筐采兰艾。
同阮时中秀才食笋二首
作者：郭祥正
朝代：宋

苍崖长龙孙，头角露已甚。呼丁恣庖割，移榻就浓荫。恍疑羽林枪，罗列在紫禁。馀鞭横瘦蛇，密箨若纫纴。亭亭风势匀，节节泉脉沁。藩垣谨藏护，宁使暴客闯。烹调众云美，剪伐吾亦任。绕齿嚼冰澌，毛发寒以澿。閒心本猿鸟，世咏嗟毒鸩。野逸谁所怜，愁思肠胃渗。诗才君独勇，辨舌予久噤。酒行且莫辞，醉胆沧溟浸。况逢尧舜治，面内来左衽。熙熙冠盖游，落落饱食饮。鸾凤自横飞，燕雀蒙广荫。徘徊食笋谣，明发扁舟赁。予生本无羁，缪为兹县尹。日长公事馀，佳客车接轸。入林安所食，烹庖就肥笋。森森苍龙孙，头角遭束窘。金刀仆争割，紫箨手亲陨。草火尤相宜，狼藉亦残忍。聊为一饷乐，得酒辄满引。喧呼棋屡胜，惨淡诗不敏。予腹既便便，从君莞而哂。
同阮时中秀才食笋二首·其一
作者：郭祥正
朝代：宋

苍崖长龙孙，头角露已甚。
呼丁恣庖割，移榻就浓荫。
怳疑羽林枪，罗列在紫禁。
余鞭横瘦蛇，密箨若纫纴。
亭亭风势匀，节节泉脉沁。
藩垣谨藏护，宁使暴客闯。
烹调众云美，剪伐吾亦任。
绕齿嚼冰澌，毛髮寒以澿。
閒心本猿鸟，世咏嗟毒鸩。
野逸谁所怜，愁思肠胃渗。
诗才君独勇，辨舌予久噤。
酒行且莫辞，醉胆沧溟浸。
况逢尧舜治，面内来左袵。
熙熙冠盖游，落落饱食饮。
鸾凤自横飞，燕雀蒙广荫。
徘徊食笋谣，明发扁舟赁。
同阮时中秀才食笋二首·其一
作者：郭祥正
朝代：宋

苍崖长龙孙，头角露已甚。呼丁恣庖割，移榻就浓荫。恍疑羽林枪，罗列在紫禁。馀鞭横瘦蛇，密箨若纫纴。亭亭风势匀，节节泉脉沁。藩垣谨藏护，宁使暴客闯。烹调众云美，剪伐吾亦任。绕齿嚼冰澌，毛发寒以澿。閒心本猿鸟，世咏嗟毒鸩。野逸谁所怜，愁思肠胃渗。诗才君独勇，辨舌予久噤。酒行且莫辞，醉胆沧溟浸。况逢尧舜治，面内来左衽。熙熙冠盖游，落落饱食饮。鸾凤自横飞，燕雀蒙广荫。徘徊食笋谣，明发扁舟赁。
同阮时中秀才食笋二首·其二
作者：郭祥正
朝代：宋

予生本无羁，缪为兹县尹。
日长公事余，佳客车接轸。
入林安所食，烹庖就肥笋。
森森苍龙孙，头角遭束窘。
金刀仆争割，紫箨手亲陨。
草火尤相宜，狼藉亦残忍。
聊为一饷乐，得酒辄满引。
喧呼棋屡胜，惨淡诗不敏。
予腹既便便，从君莞而哂。
同阮时中秀才食笋二首·其二
作者：郭祥正
朝代：宋

予生本无羁，缪为兹县尹。日长公事馀，佳客车接轸。入林安所食，烹庖就肥笋。森森苍龙孙，头角遭束窘。金刀仆争割，紫箨手亲陨。草火尤相宜，狼藉亦残忍。聊为一饷乐，得酒辄满引。喧呼棋屡胜，惨淡诗不敏。予腹既便便，从君莞而哂。
同阮時中秀才食笋二首·其一
作者：郭祥正
朝代：宋

蒼崖長龍孫，頭角露已甚。
呼丁恣庖割，移榻就濃蔭。
怳疑羽林槍，羅列在紫禁。
餘鞭横瘦蛇，密籜若紉紝。
亭亭風勢匀，節節泉脈沁。
藩垣謹藏護，寧使暴客闖。
烹調衆云美，剪伐吾亦任。
繞齒嚼冰澌，毛髮寒以澿。
閒心本猿鳥，世詠嗟毒鴆。
野逸誰所憐，愁思腸胃滲。
詩才君獨勇，辨舌予久噤。
酒行且莫辭，醉膽滄溟浸。
况逢堯舜治，面內來左袵。
熙熙冠蓋游，落落飽食飲。
鸞鳳自横飛，燕雀蒙廣廕。
徘徊食笋謠，明發扁舟賃。
同阮時中秀才食笋二首·其二
作者：郭祥正
朝代：宋

予生本無羈，繆爲兹縣尹。
日長公事餘，佳客車接軫。
入林安所食，烹庖就肥笋。
森森蒼龍孫，頭角遭束窘。
金刀僕爭割，紫籜手親隕。
草火尤相宜，狼藉亦殘忍。
聊爲一餉樂，得酒輒滿引。
喧呼棋屢勝，慘淡詩不敏。
予腹既便便，從君莞而哂。
同陈公彦推官登峨嵋亭
作者：郭祥正
朝代：宋

新亭彼谁搆，名因翰林揭。惟南极空旷，朗咏佳兴发。倾盖忘形骸，辄莫叹华发。归帆天外低，渡鸟云端没。中原峥嵘际，天堑限楚越。宁知承平来，但见山花歇。君相方圣贤，胡为念京阙。但穷林泉乐，蹑屐上崷崒。酒量孰先降，樽罍未云竭。欲寻太白坟，草间迷断碣。神交无古今，清风来飘忽。征辔还催人，东峰挂寒月。
同陈公彦推官登峨嵋亭
作者：郭祥正
朝代：宋

新亭彼谁构，名因翰林揭。
惟南极空旷，朗咏佳兴发。
倾盖忘形骸，辄莫叹华髪。
归帆天外低，渡鸟云端没。
中原峥嵘际，天堑限楚越。
宁知承平来，但见山花歇。
君相方圣贤，胡为念京阙。
但穷林泉乐，蹑屐上崷崪。
酒量孰先降，樽罍未云竭。
欲寻太白坟，草间迷断碣。
神交无古今，清风来飘忽。
征辔还催人，东峰挂寒月。
同陈安止登高明轩
作者：郭祥正
朝代：宋

有客学清净，喜为林下游。兹轩高且明，驻策同其休。目界既朗彻，心官欣自由。弃禄慕居士，读经亲比丘。云树樵声远，石层春水流。鸟羽瑩可数，花光暖争浮。已知隔人寰，日落山更幽。适此悟无生，馀事安足求。
同陈安止登高明轩
作者：郭祥正
朝代：宋

有客学清净，喜为林下游。
兹轩高且明，驻策同其休。
目界既朗彻，心官欣自由。
弃禄慕居士，读经亲比丘。
云树樵声远，石层春水流。
鸟羽莹可数，花光暖争浮。
已知隔人寰，日落山更幽。
适此悟无生，余事安足求。
同陈安止登高明轩
作者：郭祥正
朝代：宋
体裁：古风

有客学清净，喜为林下游。兹轩高且明，驻策同其休。目界既朗彻，心官欣自由。弃禄慕居士，读经亲比丘。云树樵声远，石层春水流。鸟羽莹可数，花光暖争浮。已知隔人寰，日落山更幽。适此悟无生，馀事安足求。
同陳公彦推官登峨嵋亭
作者：郭祥正
朝代：宋

新亭彼誰搆，名因翰林揭。
惟南極空曠，朗詠佳興發。
傾蓋忘形骸，輒莫歎華髪。
歸帆天外低，渡鳥雲端没。
中原崢嶸際，天塹限楚越。
寧知承平來，但見山花歇。
君相方聖賢，胡爲念京闕。
但窮林泉樂，躡屐上崷崪。
酒量孰先降，樽罍未云竭。
欲尋太白墳，草間迷斷碣。
神交無古今，清風來飄忽。
征轡還催人，東峰掛寒月。
同陳安止登高明軒
作者：郭祥正
朝代：宋

有客學清淨，喜爲林下遊。
兹軒高且明，駐策同其休。
目界既朗徹，心官欣自由。
棄祿慕居士，讀經親比丘。
雲樹樵聲遠，石層春水流。
鳥羽瑩可數，花光暖爭浮。
已知隔人寰，日落山更幽。
適此悟無生，餘事安足求。
同颖叔修撰游吴圃分得须字
作者：郭祥正
朝代：宋
体裁：五言律诗

地与浮丘接，花如锦帐铺。杜康倾琥珀，海若献珊瑚。老竹争抽笋，幽禽自引雏。人生行乐尔，富贵亦何须。
同颖叔修撰登蕃塔
作者：郭祥正
朝代：宋
体裁：五言排律

宝塔疑神运，擎天此柱雄。势分吴越半，影插斗牛中。拔地无层限，登霄有路通。三城依作镇，一海自横空。礼佛诸蕃异，焚香与汉同。祝尧齐北极，望舶请南风。瑞气凝仙露，灵光散玉虹。铎音争响亮，春色正冲融。视笔添清逸，凭栏洗困蒙。更当高万丈，吾欲跨冥鸿。
后春雪
作者：郭祥正
朝代：宋

前雪深尺五，后雪深五尺。动地北风恶，连天冻云塞。通逵绝行人，万物同一色。烛龙爪生冰，阳乌觜插翼。牛羊何足论，虎豹饿无食。此雪昔未有，父老均叹息。况当长养时，玄冥翻怒赫。我欲请雷车，夜半轰霹雳。斗杓斡春阳，和气随甲拆。溶为大田水，青发龙头麦。南民少苏醒，白骨免堆积。朝廷方体仁，乾坤应合德。有酒不敢饮，独乐神所责。悲歌闭空屋，写慰同心客。
后春雪
作者：郭祥正
朝代：宋

前雪深尺五，后雪深五尺。
动地北风恶，连天冻云塞。
通逵绝行人，万物同一色。
烛龙爪生冰，阳乌觜插翼。
牛羊何足论，虎豹饿无食。
此雪昔未有，父老均叹息。
况当长养时，玄冥翻怒赫。
我欲请雷车，夜半轰霹雳。
斗杓斡春阳，和气随甲拆。
溶为大田水，青发龙头麦。
南民少苏醒，白骨免堆积。
朝廷方体仁，干坤应合德。
有酒不敢饮，独乐神所责。
悲歌闭空屋，写慰同心客。
向舜毕秘校席上赠黄州法曹杜孟坚即君懿职方之孙也
作者：郭祥正
朝代：宋
体裁：古风

青天无云日华满，小妓楼中吹玉管。卷帘不信夜霜寒，熏兰酌桂肌肤暖。黄州之客最少年，醉来口角倾词源。惊龙掣电绕沧海，沙场阵马成功旋。殿赐新袍织春草，水溢双瞳犀插脑。壮图伫结明主知，带束黄金应未老。宣城忆拜乃翁时，幕中珠履皆雄奇。至今名姓记僧壁，当年已识麒麟儿。嗟予老人日零落，两鬓衰蓬眼生瘼。寸心犹欲慕夷齐，险路无缘攀卫霍。邂逅桐乡逢故人，槐槽泻酿追阳春。形容若画凌烟阁，第一江南寻隐沦。
向舜畢秘校席上贈黄州法曹杜孟堅即君懿職方之孫也
作者：郭祥正
朝代：宋

青天無雲日華滿，小妓樓中吹玉管。
卷簾不信夜霜寒，熏蘭酌桂肌膚暖。
黄州之客最少年，醉來口角傾詞源。
驚龍掣電繞滄海，沙場陣馬成功旋。
殿賜新袍織春草，水溢雙瞳犀插腦。
壯圖佇結明主知，带束黄金應未老。
宣城憶拜乃翁時，幕中珠履皆雄奇。
至今名姓記僧壁，當年已識麒麟兒。
嗟予老人日零落，兩鬢衰蓬眼生瘼。
寸心猶欲慕夷齊，險路無緣攀衛霍。
邂逅桐鄉逢故人，槐槽瀉釀追陽春。
形容若畫凌烟閣，第一江南尋隱淪。
君仪惠玳瑁冠犀簪并分泉守茶六饼二首
作者：郭祥正
朝代：宋

玳瑁裁冠犀作簪，正宜萧散野人心。从今顶戴抛乌帽，一任秋霜两鬓侵。分送泉州太守茶，团团紫饼社前芽。从今不复忧烦渴，时取甘泉煮雪华。
君仪惠玳瑁冠犀簪并分泉守茶六饼二首·其一
作者：郭祥正
朝代：宋
体裁：七言绝句

玳瑁裁冠犀作簪，正宜萧散野人心。从今顶戴抛乌帽，一任秋霜两鬓侵。
君仪惠玳瑁冠犀簪并分泉守茶六饼二首·其二
作者：郭祥正
朝代：宋

分送泉州太守茶，团团紫饼社前芽。从今不复忧烦渴，时取甘泉煮雪华。
君仪惠玳瑁冠犀簪并分泉守茶六饼二首·其二
作者：郭祥正
朝代：宋

分送泉州太守茶，团团紫饼社前芽。
从今不復忧烦渴，时取甘泉煮雪华。
君仪惠莆田陈紫荔乾即蔡君谟谓之老杨妃者二首
作者：郭祥正
朝代：宋

莆田乾荔老杨妃，谁在开元得见之。却忆沉香亭北畔，轻红曾照赭黄衣。红绡皮皱核丁香，日曝风凝玉露浆。不向海边为逐客，长安无此荔枝尝。
君仪惠莆田陈紫荔乾即蔡君谟谓之老杨妃者二首·其一
作者：郭祥正
朝代：宋

莆田乾荔老杨妃，谁在开元得见之。却忆沉香亭北畔，轻红曾照赭黄衣。
君仪惠莆田陈紫荔干即蔡君谟谓之老杨妃者二首·其一
作者：郭祥正
朝代：宋

莆田干荔老杨妃，谁在开元得见之。
却忆沉香亭北畔，轻红曾照赭黄衣。
君仪惠莆田陈紫荔干即蔡君谟谓之老杨妃者二首·其二
作者：郭祥正
朝代：宋
体裁：七言绝句

红绡皮皱核丁香，日曝风凝玉露浆。不向海边为逐客，长安无此荔枝尝。
君儀惠玳瑁冠犀簪并分泉守茶六餅二首·其一
作者：郭祥正
朝代：宋

玳瑁裁冠犀作簪，正宜蕭散野人心。
從今頂戴抛烏帽，一任秋霜兩鬢侵。
君儀惠玳瑁冠犀簪并分泉守茶六餅二首·其二
作者：郭祥正
朝代：宋

分送泉州太守茶，團團紫餅社前芽。
從今不復憂煩渴，時取甘泉煮雪華。
君儀惠莆田陳紫荔乾即蔡君謨謂之老楊妃者二首·其一
作者：郭祥正
朝代：宋

莆田乾荔老楊妃，誰在開元得見之。
却憶沉香亭北畔，輕紅曾照赭黄衣。
君儀惠莆田陳紫荔乾即蔡君謨謂之老楊妃者二首·其二
作者：郭祥正
朝代：宋

紅綃皮皺核丁香，日曝風凝玉露漿。
不向海邊爲逐客，長安無此荔枝嘗。
听惠守钱承议谈罗浮山因以赠之
作者：郭祥正
朝代：宋

久忆观沧海，喜君语罗浮。浮从会稽来，与罗相献酬。谁欲通两山，铁桥跨山头。笙箫响瑶台，佛仙栖石楼。灵光烛商舶，七星被林幽。飞泉难悉名，异草香气柔。危峰聚白鹿，深坞眠青牛。葛洪安期生，遗踪尚绸缪。攀巅瞰海水，湛碧才一瓯。不见波涛翻，飓风驾龙虬。又云朱明天，飘然落遐陬。方广吞五岳，盘纡临十洲。不得预封禅，自起烟云羞。此理固莫测，胜境输君游。君语洗我耳，我诗瑩君眸。罗浮杳何许，为我商声讴。
听惠守钱承议谈罗浮山因以赠之
作者：郭祥正
朝代：宋
体裁：古风

久忆观沧海，喜君语罗浮。浮从会稽来，与罗相献酬。谁欲通两山，铁桥跨山头。笙箫响瑶台，佛仙栖石楼。灵光烛商舶，七星被林幽。飞泉难悉名，异草香气柔。危峰聚白鹿，深坞眠青牛。葛洪安期生，遗踪尚绸缪。攀巅瞰海水，湛碧才一瓯。不见波涛翻，飓风驾龙虬。又云朱明天，飘然落遐陬。方广吞五岳，盘纡临十洲。不得预封禅，自起烟云羞。此理固莫测，胜境输君游。君语洗我耳，我诗莹君眸。罗浮杳何许，为我商声讴。
听惠守钱承议谈罗浮山因以赠之
作者：郭祥正
朝代：宋

久忆观沧海，喜君语罗浮。
浮从会稽来，与罗相献酬。
谁欲通两山，铁桥跨山头。
笙箫响瑶台，佛仙栖石楼。
灵光烛商舶，七星被林幽。
飞泉难悉名，异草香气柔。
危峰聚白鹿，深坞眠青牛。
葛洪安期生，遗踪尚绸缪。
攀巅瞰海水，湛碧纔一瓯。
不见波涛翻，飓风驾龙虬。
又云朱明天，飘然落遐陬。
方广吞五岳，盘纡临十洲。
不得预封禅，自起烟云羞。
此理固莫测，胜境输君游。
君语洗我耳，我诗莹君眸。
罗浮杳何许，为我商声讴。
吳子正召飲觀太白墨跡
作者：郭祥正
朝代：宋

不是烟霄謫，世間無此人。
心聲與心畫，開卷見天真。
吴子正召饮观太白墨迹
作者：郭祥正
朝代：宋
体裁：五言绝句

不是烟霄谪，世间无此人。心声与心画，开卷见天真。
呈同行黎东美朝散
作者：郭祥正
朝代：宋
体裁：七言绝句

风日萧萧暑气无，橹声相逐转江湖。西山庐阜青如淀，应有新诗入画图。
呈同行黎東美朝散
作者：郭祥正
朝代：宋

風日蕭蕭暑氣無，櫓聲相逐轉江湖。
西山廬阜青如淀，應有新詩入畫圖。
和休师见怀二首
作者：郭祥正
朝代：宋

幽栖新卜野僧邻，憔悴谁怜旧史君。幸有松声吹骤雨，可须歌响遏行云。细路沿崖过女墙，压枝黄橘旋分尝。林间可乐无如此，更问嫦娥借月光。
和休师见怀二首·其一
作者：郭祥正
朝代：宋
体裁：七言绝句

幽栖新卜野僧邻，憔悴谁怜旧史君。幸有松声吹骤雨，可须歌响遏行云。
和休师见怀二首·其二
作者：郭祥正
朝代：宋
体裁：七言绝句

细路沿崖过女墙，压枝黄橘旋分尝。林间可乐无如此，更问嫦娥借月光。
和休師見懷二首·其一
作者：郭祥正
朝代：宋

幽棲新卜野僧鄰，憔悴誰憐舊史君。
幸有松聲吹驟雨，可須歌響遏行雲。
和休師見懷二首·其二
作者：郭祥正
朝代：宋

細路沿崖過女牆，壓枝黄橘旋分嘗。
林間可樂無如此，更問嫦娥借月光。
和倪敦复观梅三首
作者：郭祥正
朝代：宋

闻说观梅借烛光，今宵为我更开觞。月来枝上冰生艳，风过梢头玉有香。羌笛几声传旧曲，菱花一夜照繁妆。坐中老杜凌何逊，索酒题诗思欲狂。江月江梅斗冷光，就梅临月举瑶觞。素娥未许风摇影，青帝宁容蝶采香。迢递一声羌笛怨，轻盈千点玉人妆。出尘标格情多少，东阁曾令杜甫狂。月压江梅似雪光，史君要我共飞觞。不饶桂树轮中影，独占霜娥鉴里香。信报春来先众卉，恨随人去入残妆。孔融爱客君能似，席上应容处士狂。
和倪敦复观梅三首·其一
作者：郭祥正
朝代：宋

闻说观梅借烛光，今宵为我更开觞。月来枝上冰生艳，风过梢头玉有香。羌笛几声传旧曲，菱花一夜照繁妆。坐中老杜凌何逊，索酒题诗思欲狂。
和倪敦复观梅三首·其三
作者：郭祥正
朝代：宋

月压江梅似雪光，史君要我共飞觞。不饶桂树轮中影，独占霜娥鉴里香。信报春来先众卉，恨随人去入残妆。孔融爱客君能似，席上应容处士狂。
和倪敦復觀梅三首·其一
作者：郭祥正
朝代：宋

聞說觀梅借燭光，今宵爲我更開觴。
月來枝上冰生艷，風過梢頭玉有香。
羌笛幾聲傳舊曲，菱花一夜照繁妝。
坐中老杜凌何遜，索酒題詩思欲狂。
和倪敦復觀梅三首·其三
作者：郭祥正
朝代：宋

月壓江梅似雪光，史君要我共飛觴。
不饒桂樹輪中影，獨占霜娥鑑裏香。
信報春來先衆卉，恨隨人去入殘妝。
孔融愛客君能似，席上應容處士狂。
和倪敦復觀梅三首·其二
作者：郭祥正
朝代：宋

江月江梅鬭冷光，就梅臨月舉瑤觴。
素娥未許風搖影，青帝寧容蝶採香。
迢遞一聲羌笛怨，輕盈千點玉人妝。
出塵標格情多少，東閣曾令杜甫狂。
和倪敦復观梅三首·其一
作者：郭祥正
朝代：宋

闻说观梅借烛光，今宵为我更开觞。
月来枝上冰生艷，风过梢头玉有香。
羌笛几声传旧曲，菱花一夜照繁妆。
坐中老杜凌何逊，索酒题诗思欲狂。
和倪敦復观梅三首·其三
作者：郭祥正
朝代：宋

月压江梅似雪光，史君要我共飞觞。
不饶桂树轮中影，独占霜娥鑑裏香。
信报春来先众卉，恨随人去入残妆。
孔融爱客君能似，席上应容处士狂。
和倪敦復观梅三首·其二
作者：郭祥正
朝代：宋
体裁：七言律诗

江月江梅斗冷光，就梅临月举瑶觞。素娥未许风摇影，青帝宁容蝶采香。迢递一声羌笛怨，轻盈千点玉人妆。出尘标格情多少，东阁曾令杜甫狂。
和僧詵見懷二首·其一
作者：郭祥正
朝代：宋

城角蓬茅三畝居，空堂唯有一牀書。
感師相遇憐清淡，若比陶潛尚不如。
和僧詵見懷二首·其二
作者：郭祥正
朝代：宋

眉目稜稜有古風，却疑曾作釣魚翁。
一竿明月空抛擲，誰道烟波無處窮。
和僧诜见怀二首
作者：郭祥正
朝代：宋

城角蓬茅三亩居，空堂唯有一床书。感师相遇怜清淡，若比陶潜尚不如。眉目棱棱有古风，却疑曾作钓鱼翁。一竿明月空抛掷，谁道烟波无处穷。
和僧诜见怀二首·其一
作者：郭祥正
朝代：宋
体裁：七言绝句

城角蓬茅三亩居，空堂唯有一床书。感师相遇怜清淡，若比陶潜尚不如。
和僧诜见怀二首·其二
作者：郭祥正
朝代：宋
体裁：七言绝句

眉目棱棱有古风，却疑曾作钓鱼翁。一竿明月空抛掷，谁道烟波无处穷。
和公择游寿圣院啜茶题名
作者：郭祥正
朝代：宋

史君尚清净，携客无杯肴。茗酌诵佛经，尘缘顿沉抛。疏云堕檐际，微风汎林梢。吾心已皎皎，我学岂譊譊。濡毫题名姓，识此逍遥交。
和公择游寿圣院啜茶题名
作者：郭祥正
朝代：宋

史君尚清净，携客无杯肴。
茗酌诵佛经，尘缘顿沉抛。
疏云堕檐际，微风泛林梢。
吾心已皎皎，我学岂譊譊。
濡毫题名姓，识此逍遥交。
和公择观李煜书法喜禅师碑
作者：郭祥正
朝代：宋

五代迭凋丧，江南最偷安。三世弄翰墨，煜札尤可观。禅林榜法喜，妙势如飞鸾。尘埃一藏晦，皴斮脱羽翰。适逢集仙守，好古将模刊。振襟自披拂，涂饰粉与丹。呼僧辨遗像，彷佛存纤纨。作书究本末，风雨生毫端。精神还故物，霹雳惊蛰蟠。幽光亦焕发，令我复长叹。念彼士君子，穷年抱饥寒。不及稽古踪，泯默知遇难。
和公择观李煜书法喜禅师碑
作者：郭祥正
朝代：宋

五代迭凋丧，江南最偷安。
三世弄翰墨，煜札尤可观。
禅林榜法喜，妙势如飞鸾。
尘埃一藏晦，皴斮脱羽翰。
适逢集仙守，好古将模刊。
振襟自披拂，涂饰粉与丹。
呼僧辨遗像，彷佛存纤纨。
作书究本末，风雨生毫端。
精神还故物，霹雳惊蛰蟠。
幽光亦焕发，令我復长叹。
念彼士君子，穷年抱饥寒。
不及稽古踪，冺默知遇难。
和公擇觀李煜書法喜禪師碑
作者：郭祥正
朝代：宋

五代迭凋喪，江南最偷安。
三世弄翰墨，煜札尤可觀。
禪林榜法喜，妙勢如飛鸞。
塵埃一藏晦，皴斮脱羽翰。
適逢集仙守，好古將模刊。
振襟自披拂，塗飾粉與丹。
呼僧辨遺像，彷彿存纖紈。
作書究本末，風雨生毫端。
精神還故物，霹靂驚蟄蟠。
幽光亦煥發，令我復長歎。
念彼士君子，窮年抱饑寒。
不及稽古踪，冺默知遇難。
和公擇遊壽聖院啜茶題名
作者：郭祥正
朝代：宋

史君尚清淨，攜客無杯肴。
茗酌誦佛經，塵緣頓沉抛。
疏雲墮簷際，微風汎林梢。
吾心已皎皎，我學豈譊譊。
濡毫題名姓，識此逍遥交。
和刘汉阳浩然亭
作者：郭祥正
朝代：宋
体裁：五言律诗

磴道通绝顶，登临怀弊庐。山云数峰断，江树一行疏。旧史名空在，新亭画不如。自迷姑孰钓，深愧汉阳书。
和刘汉阳见寄郎官湖佳作
作者：郭祥正
朝代：宋
体裁：五言律诗

出郭湖光满，转山湖影凉。得名因太白，起废自刘郎。石镜三更见，荷花一丈长。客来筹往事，兰草死犹香。
和劉漢陽浩然亭
作者：郭祥正
朝代：宋

磴道通絕頂，登臨懷弊廬。
山雲數峰斷，江樹一行疏。
舊史名空在，新亭畫不如。
自迷姑孰釣，深愧漢陽書。
和劉漢陽見寄郎官湖佳作
作者：郭祥正
朝代：宋

出郭湖光滿，轉山湖影凉。
得名因太白，起廢自劉郎。
石鏡三更見，荷花一丈長。
客來籌往事，蘭草死猶香。
和北山泉老三首
作者：郭祥正
朝代：宋

从来心照两相通，信饷瓶盛自在空。谁道钟山远姑熟，北窗时复揖清风。蓼花红淡苇条黄，故有离人思抑扬。手眼不知相拗否，墨华时寄两三行。已将形影老江南，不饮情怀稍自谙。安得道人挥玉麈，一宵清语响圜庵。
和北山泉老三首·其一
作者：郭祥正
朝代：宋

从来心照两相通，信饷瓶盛自在空。谁道钟山远姑熟，北窗时复揖清风。
和北山泉老三首·其一
作者：郭祥正
朝代：宋

从来心照两相通，信饷瓶盛自在空。
谁道钟山远姑熟，北窻时復揖清风。
和北山泉老三首·其一
作者：郭祥正
朝代：宋

從來心照兩相通，信餉瓶盛自在空。
誰道鍾山遠姑熟，北窻時復揖清風。
和北山泉老三首·其三
作者：郭祥正
朝代：宋
体裁：七言绝句

已将形影老江南，不饮情怀稍自谙。安得道人挥玉麈，一宵清语响圜庵。
和北山泉老三首·其三
作者：郭祥正
朝代：宋

已將形影老江南，不飲情懷稍自諳。
安得道人揮玉麈，一宵清語響圜庵。
和北山泉老三首·其二
作者：郭祥正
朝代：宋

蓼花紅淡葦條黄，故有離人思抑揚。
手眼不知相拗否，墨華時寄兩三行。
和北山泉老三首·其二
作者：郭祥正
朝代：宋
体裁：七言绝句

蓼花红淡苇条黄，故有离人思抑扬。手眼不知相拗否，墨华时寄两三行。
和君仪感时书事
作者：郭祥正
朝代：宋
体裁：七言律诗

海角逢春仔细看，一番莺燕展轻翰。约风柳带金争软，着雨梨花玉斗寒。陇笛不知何处咽，秦筝着意为谁弹。留郎更赋多情曲，直欲豪华将杜坛。
和君仪高明轩
作者：郭祥正
朝代：宋

一轩华榜揭高明，檐角昭昭挂日星。鸥鹭翩翻下空渚，云烟时复起中庭。长萝却覆鲛绡帐，远岫争开翡翠屏。香篆半销尘念息，始知天地一浮萍。
和君仪高明轩
作者：郭祥正
朝代：宋

一轩华榜揭高明，檐角昭昭挂日星。
鸥鹭翩翻下空渚，云烟时復起中庭。
长萝却覆鲛绡帐，远岫争开翡翠屏。
香篆半销尘念息，始知天地一浮萍。
和君儀感時書事
作者：郭祥正
朝代：宋

海角逢春仔細看，一番鶯燕展輕翰。
約風柳带金爭軟，着雨梨花玉鬭寒。
隴笛不知何處咽，秦箏着意爲誰彈。
留郎更賦多情曲，直欲豪華將杜壇。
和君儀高明軒
作者：郭祥正
朝代：宋

一軒華榜揭高明，簷角昭昭掛日星。
鷗鷺翩翻下空渚，雲烟時復起中庭。
長蘿却覆鮫綃帳，遠岫爭開翡翠屏。
香篆半銷塵念息，始知天地一浮萍。